PCVesti - Onlajn nedelja za prvi korak u virtuelno društvo\nby newsmasteron 29.03.2012 29.03.2012\nGrađani u Srbiji koji su onlajn čine manjinu. Ova manjina, za razliku od mnogih drugih „manjinskih grupa“ u društvu jeste u boljem položaju u odnosu na većinu. Ima bolji pristup informacijama, znanju, koristi informacione tehnologije i za druženje i komunikaciju sa udaljenim prijateljima, štedi svoje vreme, a time i novac plaćajući račune i kupujući jeftinije putem Interneta. Kliknite na Brojač\nEvropska kampanja Onlajn nedelja organizuje se od 26. do 30. marta, treću godinu za redom, sa ciljem da se 200.000 ljudi koji ranije nisu koristili računar i Internet uvede u svet informacionih tehnologija i stekne e-veštine.\nDigitalni jaz postoji i sve ga je teže zatvoriti. U Evropi su i dalje pristutne nejednakosti u pristupu informacionim tehnologija i e-veštinama kako po rodnoj osnovi, tako i među grupama koje se već nalaze na marginama društva iz drugih razloga. Među digitalno najisključenijima su stariji, stanovnici ruralnih sredina i najsiromašniji.\nPodaci evropske agencije za statistiku Eurostat pokazuju da je napredak u premošćavanju digitalnog jaza na evropskom nivou sve sporiji. U periodu 2006-2010 digitalna uključenost stanovništva je rasla za 5% svake godine, a 2011 povećana je za svega 3%, sa 65% na 68%. Čini se, dakle, da je sve teži posao pred nama jer sada treba dopreti do onih koji su u društvu najugroženiji. Zbog toga je sada još važnije da se što više organizacija uključi u ovo, kao i da za aktivnosti digitalnog opismenjavanja postoji politička podrška.\nI u Srbiji procenat onih koji koriste računare i Internet u poslednjih nekoliko godina izuzetno sporo raste, svega 1-3 procenta godišnje. Broj korisnika Interneta u Srbiji u 2011.godini, na primer, povećao se za svega 1% u odnosu na prethodnu godinu. To znači da i dalje imamo 55% ili skoro 4 miliona građana i građanki u Srbiji koji nikada nisu surfovali svetskom mrežom.\nOnlajn nedelja 2012. je evropska kampanja koja će i ove godine okupiti preko 25.000 telecentara koji organizuju niz zanimljivih događaja, treninga i takmičenja kako bi naglasili ključnu ulogu IT-a u današnjem društvu. Kampanju podržava Nili Kros, potpredsednica Evropske komisije i Komesarka za Digitalnu agendu Evrope koja ju je i zvanično otvorila u Briselu.\nSimbol kampanje koji označava i osnovnu aktivnost u koju se uključuju svi učesnici kampanje jeste Brojač koji registruje sve koji u toku Onlajn nedelje kliknu na njega i odgovore na nekoliko pitanja.\nU Srbiji su se u kampanju uključile brojne škole, biblioteke, nevladine organizacije i druge javne ustanove i organizacije koje će kroz niz aktivnosti podržati svoje korisnike da pametno, samouvereno i bezbedno koriste sve ono što Internet pruža.Kampanju organizuje evropska mreža telecentara, a u Srbiji je nacionalni koordinator IAN Međunarodna mreža pomoći lokalna nevladina organizacija sa sedištem u Beogradu, odnosno njen Edukativni odsek – IAN Telecentar. IAN Telecentar više od 10 godina radi na promociji i podizanju nivoa digitalne pismenosti u našoj zemlji. Šta su Telecentri?Telecentri su mesta u zajednici koja obezbeđuju građanima pristup informaciono-komunikacionim tehnologijama, obuku i druge usluge. Telecentri mogu biti nevladine organizacije, nezavisne agencije ili kompanije, biblioteke, škole koje pružaju edukaciju u oblasti računarskih veština relevantnih za “ekonomiju zasnovanu na znanju”, pristup Internetu i imejlu, i druge usluge i podršku u oblasti IT-a kako bi se zadovoljile osnovne potrebe stanovništva.\nU toku nedelje kampanje IAN Telecentar koji je autorizovani ECDL test centar, obezbediće besplatno polaganje ispita za sve zainteresovane za sticanje Evropske kompjuterske vozačke dozvole.\nSpecijalno za ovogodišnju kampanju evropska mreža Telecentara je napravila test e-Virtuoznamenjen pre svega mladima koji kroz njega mogu da procene svoje IT veštine. Pomaže mladima i da razumeju koliko su informaciono-komunikacione tehnologije važne za dobijanje posla, kao i za dobro obavljanje tog posla.\nViše informacija o kampanji dostupno je na veb stranama www.ian.org.rs/OnlajnNedelja.\nSvako od nas, koji na žalost još uvek pripadamo manjinskoj grupi u Srbiji koja ima „privilegiju“ da čita danas ovaj onlajn tekst, može da bude promoter digitalne pismenosti. Odvojimo malo vremena i u toku ove nedelje i pomozimo baki, deki, komšinici, drugaru, tati, mami, teči, sestri koji nikada nisu seli za računar i ne znaju za nepresušni izvor informacija, znanja i zabave koji se zove Internet, da naprave prve korake ka digitalnom uključivanju i poboljšanju kvaliteta života. Pretvorimo manjinu u većinu!\nMeđunarodna mreža pomoći IAN je domaća nevladina organizacija koja od 1997. godine aktivno radi na promociji i zaštiti ljudskih prava kroz pružanje psihosocijalne, pravne i edukativne pomoći pripadnicima osetljivih grupa. Od 2001. godine u okviru IAN-a funkcioniše posebno odeljenje za edukaciju (IAN Telecentar) koje se kroz različite edukativne programe (škola kompjutera, engleskog jezika, socijalnih veština i preduzetništva) bavi osnaživanjem pripadnika marginalizovanih grupa i povećavanjem njihovih šansi da pronađu i zadrže posao.\nOd aprila 2005. godine IAN Telecentar je ovlašćeni ECDL testni centar (prva nevladina organizacija u Srbiji koja je ostvarila taj status), od 2008. ECDL Napredni test centar i TOEIC centar za engleski jezik. U proteklih devet godina kurseve u IAN Telecentru pohađalo je više od 6000 ljudi.\nZa više informacija posetite www.ian.org.rs\nIli kontaktirajte Ivana Stojilovića, [email protected]\nTelefon: 011 7617 197\nTelecentri Evrope (Telecentre-Europe AISBL) su neprofitno međunarodno udruženje. Pruža podršku mrežama Telecentara širom Evrope kako bi se povećao njihov uticaj i efikasnost osnažujući razmenu znanja i učenje između članica. Za više informacija posetite www.telecentre-europe.org i www.getonlineweek.eu Ili kontaktirajte Laurencija Bunueskua [email protected]europe.org\nTop 10 saveta kompanije Lenovo za uštedu energije\nDesetogodišnjica uspešnog poslovanja kompanije Hewlett-Packard u Srbiji


kosarka.me - Prijem za šampione: Ponos Bara nije projekat za jedno ljeto!\nNapisao: Danilo Pročitano 865 puta\tutorak, 05 jun 2018 18:27\nPrivilegija da dobije ovakav poklon pripala je predsjedniku Opštine Bar dr Zoranu Srzentiću koji je, nakon što mu je specjalni dar predao glavni menadžer kluba Đorđije Pavićević, rekao da lopta ostaje u kabinetu kao posebna atrakcija.\n“Goste sa strane koji budu dolazili u kabinet predsjednika Opštine Bar sigurno će interesovati o kakvoj se lopti radi i svakom domaćinu biće čast da objasni o kakvom je suveniru riječ”, rekao je dr Srzentić zahvaljujući se Pavićeviću na specijalnom poklonu, koji je uručen na svečanom prijemu priređenom u Opštini novim šampionima Crne Gore u košarci.\nGradonačelniku Bara i njegovim zamjenicima uručeni su i dresovi sa natpisom šampioni Crne Gore kakve su članovi Mornara obukli za veliko slavlje odmah nakon osvajanja titule.\n“Ovaj prijem je mali znak zahvalnosti košarkašima i stručnom štabu Mornara za sve one lijepe trenutke koje su priuštili našim sugrađanima, za sve trenutke sreće, zadovoljstva, ushićenja tokom ove i prošle godine i na kraju ovaj veličanstveni podvig osvajanja titule nacionalnog prvaka”, rekao je gradonačelnik Bara dr Zoran Srzentić.\nPredsjednik opštine potvrdio je da će grad ubudućnosti još više podržati klub.\n“Obaveza je grada da stane uz klub, da ovaj uspjeh ne bude samo trenutan već da postane kontinuitet. Za to su potreba dodatna finansijska sredstva koja će obezbijediti privreda Bara i Opština. Mi moramo da osnažimo i sportsku infrastrukturu, jednom trenažnom dvoranom koja će značiti ne samo košarkašima Mornara već i drugim klubovima. To već imamo u planu i to će morati da se uradi za narednu sezonu”, rekao je dr Srzentić.\nGlavni menadžer Mornara Đorđije Pavićević izjavio je da je posebno zadovoljan što je pored takmičarskih ciljeva ostvaren i jedan drugi koji je posebno značajan za grad Baru.\n“Posebno smo ponosni što smo ostvarili to da u svakom klubu ABA lige jedva čekaju da dođu u Bar ponovo i to je velika pobjeda Mornara, grada i svih koji su bili uključeni u ovaj projekat. To je potvrđeno iu poslednjoj utakmici ove sezone a imponuje što je tako i zbog toga što je riječ i o sportskim gigantima koji su po 5 pa i 10 puta finansijski jači od nas. To potvrđuje da smo uspjeli da stvorimo uslove na kojima mnogi mogu da nam zavide”, rekao je Pavićević.\nŠef stručnog štaba Mornara Mihailo Pavićević bio je nakon svečano prijema upitan da li će i sledeće sezone mučiti muku sa mušicama koji napadaju šikove u njegovi bašti. Pajov odgovor, s obzirom da je košarkaškoj javnosti poznato da taktiku za utakmice priprema radeći u svojoj bašti, bio je više nego znakovit.\n“Šipkovi su jedan od proizvoda po kojima je Bar poznat širom regiona a ja se najljepše osjećam u svojoj bašti”, rekao je stariji Pavićević.\nNakon prijema u prostorijama opštine prvi čovjek Mornara imao je i specijalnu poruku za igrače.\n“Nakon malog odmora mi ćemo sa svakim pojedinačno sjesti i razgovarati o nastavku saradnje. Kakav god bude ishod tig razgovora, svaki od vas treba da zna da i ako ode iz Bara, ovdje će uvijek imati prijatelje kojima će u pola dana i noći moći da se obrati za pomoć ili podršku. Ono što smo zajedničkim snagama gradili minulih mjeseci i godinama nije prolazna kategorija i ovaj uspjeh kao i zajednički proliveni znoj da ga ostvarimo zauvijek će nas vezivati”, poručio je mlađi Pavićević nakon čega je od igrača i zvaničnika Opštine koji su ostali na druženju pozdravljen aplauzom.\nIspred zgrade opštine košarkaši i članovi Stručnog štaba i uprave Mornara rastali su se na način na koji su i uoči svakog meča i nakon njega – rukom na ruku i uzvikom “Za Mornar”!\nIzvor i slika: jedro.me\nViše iz ove kategorije: « Teodo: Istorijska sezona iza nas, pravi izazovi nas tek očekuju\tGlomazić: Vjerujem u ovoj projekat, želimo da budemo konkurentni »


U toku istraga o bačenoj eksplozivnoj napravi\nPolicija u Foči traga za jednom ili više osoba koje su u krugu Srednje bogoslovske škole “Sveti Petar Dabrobosanski” u naselju Velečevo bacilli bombu u blizini automobila “audi A6” u vlasništvu Mitropolije dabrobosanske.\nEkplozivna naprava, od čije detonacije niko nije povrijeđen, bačena je prošle noći oko 2.30 časova.\nBomba je, kako saznajemo, bačena pored vozila koje službeno koristi mitropolit dabrobosanski Hrizostom i od eksplozije je pričinjena manja materijalna šteta na automobilu.\nMitropolit dabrobosanski Hrizostom u vrijeme eksplozije boravio je u prostorijama Bogoslovije, a razlog posjete je dvodnevni seminar sveštenstva Mitropolije dabrobosanske u ovoj vaspitno-obrazovnoj ustanovi.\nU Policijskoj upravi u Foči rekli su da je istraga u toku.\n-Uviđaj je obavljen i izuzeti su određeni tragovi koji će biti predmet vještačenja u cilju identifikovanja izvršioca ovog djela. Policija na terenu preduzima sve operativno-taktičke i istražne mjere i radnje u cilju rasvjetljavanja ovog krivičnog djela-rekao je Duško Tomović, načelnik Odjeljenja krim policije , PU Foča.


Predmet Etnokulturalna istorija Bunjevaca, na Pedagoškom fakultetu predaje profesor Saša Marković koji ističe, „Ovaj predmet je trebao mladima da omogući, s ovih prostora da se upoznaju sa sredinom u kojoj žive, da se upoznaju sa identitetima naroda koji žive na ovim prostorima, da se upoznaju sa višeslojnim nacionalnim i narodnim identitetom ovih prostora. Da pokušaju da razgovaraju o multietničkim sadržajima, da pokušaju da razumeju mozaik koji postoji ovde, i da promišljaju, to sve ovaj predmet donosi sa sobom al ne samo on. Svaki zapravo čas kod mene je pokušaj da se promišlja o vrednostima koje postoje, u kojima živimo i da sutrašnjim pozivom kojim se budu bavili, na najbolji mogući način doprinesu da taj poziv ostvare. Potka svega toga je čovekoljublje i humanost koja se neguje na našem fakultetu uključujući i predmet koji se bavi identitetom Bunjevaca.\nStudenti su istakli zainteresovanost za istoriju Bunjevaca, sličnosti i razlike naroda na ovim prostorima. Većina se prvi put upoznala sa bunjevačkom kulturom, običajima, tradicijom i jezikom Bunjevaca, ukazujuć na borbu, snagu i istrajnost jednog naroda koji se izborio za svoj identitet.


MOTOR blog » Svetska premijera novog modela Volkswagen Sharan u Ženevi Svetska premijera novog modela Volkswagen Sharan u Ženevi – MOTOR blog\nSa preko 6.000 prodatih vozila Volkswagen Sharan je omiljeno vozilo ogromnog broja porodica u Evropi. Na Međunarodnom sajmu automobila u Ženevi, od 4. do 14. marta, biće prikazana potpuno nova generacija ovog bestselera. Po prvi put opremljen kliznim vratima u zadnjem delu, Sharan iz 2010. je unapređen u svakom pogledu. Svaki deo unutrašnjosti i spoljašnjosti i celokupna tehnologija, uključujući TDI i TSI motore i sisteme prenosa, su novi. Sharan u pogledu potrošnje goriva nudi najbolje performanse: sa 5,3 l na 100 km, Sharan 2.0 TDI sa 140 KS ostvaruje manju potrošnju goriva u odnosu na bilo koji drugi MPV u ovoj klasi.\nSvetska premijera novog modela Volkswagen Sharan u Ženevi was last modified: March 7th, 2010 by Goran Aničić


Zvonko i Žarko Veselinović, uskoro bi trebalo da, uz krivične prijave, budu izvedeni pred istražnog sudiju, saopšteno je iz policijske uprave Kraljevo, koja im je, nakon privođenja, odredila zadržavanje od 48 časova.\nU razlozima hapšenja se međutim, ne pominju tvrdnje KFOR-a da su braća Veselinović glavni organizatori napada na pripadnika te misije, te za sada nije poznato da li će privođenje omogućiti da se istraže i sukobi na prelazima Jarinje i Jagnjenica, gde je povređeno više vojnika KFOR-a.\nZvonko Veselinović iz Zvečana, priveden je u Srbiji “pod osnovanom sumnjom da je izvršio krivično delo nedozvoljene proizvodnje, držanja, nošenja i prometa oružja i eksplozivnih materija”, zvanično je saopšteno iz policijske uprave grada Kraljeva.\nVeselinović uhapšen i zadržan u pritvoru\nNjegov brat Žarko, sumnjiči se za “zloupotrebu službenog položaja podstrekivanjem”. Drugi detalji za sada nisu poznati, pa se tako ne zna da li će biti istražena i uloga braće Veselinović u napadu na pripadnike KFOR-a na prelazima Jarinje i Jagnjenica, na šta ukazuje ta međunarodna misija.\nReagujući na privođenje Veselinovića, Ministarstvo za Kosovo je samo saopštilo da srpska policija nema nadležnost da vodi istrage za događaje koji su se odigrali na teritoriji Kosova, te da je o privođenju obavešten specijalni tužilac za organizovani kriminal.\nI ministar policije Ivica Dačić, još pre nego što je Veselinović priveden, rekao je da, u slučaju njegovog privođenja, nije moguće izručenje nikome sa Kosova.\n“Ne dolazi u obzir bilo kakvo, da tako kažem, izručenje nekome ko se nalazi na teritoriji Kosova i Metohije, tu mislim na Euleks ili prištinske vlasti, jer mi Kosovo, kao što znate, smatramo našom državom”, rekao je Dačić 13. decembra.\nIako izjave date i pre i posle Veselinovićevog privođenja, ukazuju da ono možda neće “baciti novo svetlo” na napade na pripadnike KFOR-a, predsednik ogranka Srpskog pokreta obnove na Kosovu, Ranđel Nojkić, koji je više puta ukazivao da na barikadama koje su postavili lokalni Srbi ima i kriminalaca, te u tom kontekstu pominjao i braću Veselinović, veruje međutim da će srpske vlasti sarađivati sa međunarodnim misijama.\n“Mislim, pre svega da je i ovaj potez iznuđen upravo optužnicom koju je Euleks pokrenuo i izjavom komandanta Kfor-a koji je vrlo jasno Zvonka\nVeselinovića označio kao jednog od nosilaca svih tih aktivnosti. Apsolutno očekujem da će se, ako Euleks bude tražio da on bude isporučen, ako ništa više barem dostaviti svi potrebni podaci. Vrlo jasno govori i činjenica da je akcija usledila na osnovu dokaza koje je upravo Euleks dostavio zvaničnicima iz Beograda, prema tome očekujem saradnju i da će se ova stvar do kraja razrešiti”, kaže Nojkić.\nIstovremeno je međutim, najveća opoziciona partija, Srpska napredna stranka, koja je u javnosti ranije povezivana s Veselinovićem, izrazila sumnje u razloge njegovog privođenja.\nLider naprednjaka, Tomislav Nikolić, rekao je da Veselinovića ne treba optuživati da je kriminalac pre rezultata istrage, ali je dodao da je potrebno dosta dokaza kako bi se njegovo hapšenje opravdalo.\n“Zaista treba dosta dokaza da se opravda hapšenje čoveka koji je pomogao Srbima da izdrže ova tri najteža meseca. Dakle, čekam da vidim za šta se on uopšte optužuje i šta mu se stavlja na teret, a onda ćemo vam vrlo lako dati izjave. Nikada nijednog kriminalca nećemo da zaštitimo, ali mi se čini veoma indikativnim zašto Veselinovića hapse baš u ovom momentu", rekao je Nikolić.\nPoput ove opozicione partije, i od pojedinih predstavnika vlasti se, dok predsednik Boris Tadić, u foto - finišu odluke o kandidaturi Srbije za članstvo u EU, nije pozvao na uklanjanje barikada, više puta moglo čuti da tvrdnje da na njima ima kriminalaca, predstavljaju pokušaj kriminalizacije kosovskih Srba.\nRanđel Nojkić, funkcioner SPO-a, jedne od retkih stranaka vladajuće koalicije koja je tražila zaokret u zvaničnoj politici prema Kosovu, nada se da će istraga o Veselinoviću, razotkriti i njegove političke veze u Srbiji, koje, siguran je, postoje.\n“Zadnji događaji, zadnje reakcije zvaničnika Beograda to govore, s tim, što kada govorim o zvaničnicima, to je jedna lepeza, to nije samo trenutna,\naktuelna vlast. To je i prethodna vlast i deo opozicije. Da vas podsetim da su u grupi u kojoj je Zvonko Veselinović uhapšen u Novom Pazaru sa heroinom, bili i ljudi sa zvaničnim legitimacijama Koordinacionog centra za Kosovo i Metohiju. To vam vrlo jasno govori o čemu se radi i ko ga je štitio” kaže Nojkić.\nGodinama unazad, Veselinović se u medijima pominje kao kontroverzni bisnismen sa severa Kosova, a označavan je i kao organizator ilegalne ekonomije, pre svega šverca nafte. Prema istim navodima, do sada je hapšen barem pet puta.\nTako je 1999. navodno hapšen zbog organizovanog krijumčarenja automobila, zatim juna 2003. u Novom Pazaru sa više od tri kilograma heroina, u aprilu 2004., u Mitrovici zbog sumnje da je počinio ubistvo, a 2005. u istom gradu ga je zbog krađe automobila uhapsila policija UN-a.\nTokom 2006. navodno je hapšen zbog šverca robe iz Srbije. Nema međutim izveštaja da je bilo koji od tih slučajeva dobio epilog na sudu.


07-11-2018 18:55 Srbija Politika\nPredsednik Srbije Aleksandar Vučić sastaće se u nedelju u Parizu sa nemačkom kancelarkom Angelom Merkel.\nSastanak je iniciran, kako kažu naši izvori iz diplomatskih krugova, na predlog Merkelove i biće održan u nedelju rano ujutro, pre zvanične ceremonije obeležavanja stogodišnjice od pobede u Prvom svetskom ratu.\nPrema našim saznanjima, dvoje zvaničnika razgovaraće o svim značajnim pitanjima - stanju u regionu, ekonomiji, ali poseban akcenat biće na dijalogu Beograda i Prištine.\nPročitajte OVDE zašto se Putin i Tramp ipak neće sastati u Parizu.\nVučić: Merkel nas je već razgraničila.


Zaključak EU o Turskoj: Spremni za konkretnije prijedloge za stabilniji odnos - BiH Vijesti\nNaslovnica SVIJET Zaključak EU o Turskoj: Spremni za konkretnije prijedloge za stabilniji odnos\nZaključak EU o Turskoj: Spremni za konkretnije prijedloge za stabilniji odnos\nZaključak Evropskog vijeća o Turskoj “važan je korak u dobrom smjeru”, rekao je predsjednik Šarl Mišel u četvrtak kasno uvečer.\n“Spremni smo s Evropskim vijećem i državama članicama na stol staviti konkretnije prijedloge kako bismo imali stabilniji i predvidljiviji odnos s Turskom”, rekao je predsjednik Evropskog vijeća Mišel na zajedničkoj konferenciji za novinare s predsjednicom Evropske komisije Ursulom fon der Lajen nakon virtualnog samita lidera EU.\nMichel je rekao da su lideri zadužili Evropsku komisiju i visokog predstavnika za vanjsku i sigurnosnu politiku Evropske unije Jozefa Borelja da pripreme moguću pozitivnu agendu s Turskom.\n“Moguća pozitivna agenda, ali uslovna. To znači da se nadamo da će Turska zadržati umjereno i pozitivno ponašanje u narednim sedmicama i mjesecima”, rekao je Mišel..\nTeme razgovora s Turskom uključuju modernizaciju dvadesetpetogodišnje Carinske unije, aktivnosti među ljudima i mobilnost, kao i migracije, pojasnio je Mišel\nDodao je da su u kontaktu s turskim vlastima radi moguće posjete Turskoj u aprilu.\nFon de Lajen je kazala da je Turska pokazala konstruktivniji stav, uključujući i svoje bilateralne odnose s nekoliko država članica EU.\n“To su pozitivni i dobrodošli koraci na kojima se moramo pokušati nadovezati. Dalje ćemo se angažovati s Turskom na pitanjima kao što su migracija, finansiranje, dijalozi na visokom nivou i modernizacija Carinske unije”, kazala je.\nPrema njenim riječima, ako Turska ne krene konstruktivno naprijed, ako se vrati jednostranim akcijama, posebno u istočnom Mediteranu, obustavit će tu saradnju.\nFon der lajen je dodala da je Evropska komisija također zadužena da Evropskom vijeću predstavi prijedlog o načinu pružanja podrške sirijskim izbjeglicama u Turskoj, kao i u Jordanu, Libanu i drugim dijelovima regije.\nTokom dvodnevnog samita lidera EU-a koji se održava putem videokonferencije zbog pandemije koronavirusa, razgovarat će se o brojnim pitanjima, uključujući pandemiju koronavirusa, proces vakcinacije, odnose sa Sjedinjenim Američkim Državama (SAD), Rusijom i Turskom te ekonomsku situaciju u evropskom bloku.\nPrethodni članakEvropsko prvenstvo U-21: Portugal bolji od Hrvatske, Švicarci iznenadili Engleze\nNaredni članakEuropski parlament: Albanija, S. Makedonija i Kosovo napreduju prema članstvu\nItalija: Preminule 344 osobe od koronavirusa za 24 časa


EU prihvatila prijedlog Vise i Mastercarda o nižim naknadama za kartična plaćanja – The PRESTIGE\nEvropska unija prihvatila je prijedlog kartičarskih kuća Vise i Mastercarda o nižim naknadama koje bi zaračunavali turistima za plaćanja debitnim i kreditnim karticama izdavača izvan EU-a\nRazlog je taj što teret te naknade, izdašnog izvora prihoda za banke, pada na leđa trgovaca. Kako bi ishodili zaključenje evropske istrage i izbjegli kazne za kršenje propisa o tržištu, Visa, najveći svjetski operator mreže plaćanja platnim karticama, i njen konkurent Mastercard predložili su 0,2 posto naknade za plaćanja u trgovinama debitnim karticama izdavača izvan EU-a, objavila je EK krajem prošle godine.\nNaknade za plaćanja kreditnim karticama trebale bi po prijedlogu Vise i Mastercarda iznositi 0,3 posto. Brisel je formalno prihvatio taj prijedlog, ističući da će se time naknade u prosjeku smanjiti za 40 posto.\n– To će zajedno s našom odlukom iz januara ove godine o Mastercardovim uslugama prekograničnih kartičnih plaćanja dovesti do nižih cijena u poslovanju evropskih malotrgovaca i biti na korist svih potrošača – izjavila je evropska komesarka za tržište Margret Vestager.\nTime će visina Mastercardovih i Visinih naknada biti izjednačena s onima koje se naplaćuju za kartična plaćanja izdavača iz Evropske unije koje su takođe bile predmet dugotrajne istrage Brisela nakon što su se na njih požalili iz poslovnog udruženja EuroCommerce, podsjeća Reuters.


Debata o kvalitetu informisanja u Pančevu - Slavko Ćuruvija fondacija\nFoto: Grad Pančevo / pancevo.rs\nU okviru serije razgovora o problemima sa kojima su suočeni lokalni mediji u Srbiji, Slavko Ćuruvija fondacija u Pančevu, u utorak, 13. marta, organizuje javnu debatu o stanju medija i kvalitetu informisanja građana u tom gradu.\nPokušaćemo da odgovorimo i na pitanje kako se medijska reforma (privatizacija, zakonodavstvo, projektno sufinansiranje…) odrazila na kvalitet javnog informisanja u gradovima širom Srbije i na položaj medija i novinara u tim sredinama. Kako su promene proteklih godina u medijskoj sferi uticale na redovno izveštavanje građana o svim pitanjima od značaja za njihov život? Šta je još potrebno uraditi da bi građani Pančeva dobijali pravovremene, objektivne i potpune informacije koje su važne za njihovu zajednicu?\nU javnoj debati učestvuju Nenad Živković, urednik portal Pančevo Si Ti, Jovana Štetin, novinarka N1 televizije, Snežana Ćuruvija, Refraction team i Ilir Gaši, programski direktor Slavko Ćuruvija fondacije. Debatu će moderirati Ivana Stevanović, programska menadžerka Slavko Ćuruvija fondacije.


Dačić: Referendum o promeni Ustava možda na jesen - Novi Standard\nPredsednik Skupštine Srbije Ivica Dačić izjavio je danas za Juronjuz Srbija da bi referendum o promeni Ustava mogao da se održi na jesen, odnosno u drugoj polovine godine. Prema njegovim rečima, referendum mora da se održi pre raspuštanja aktuelnog saziva parlamenta i vanrednih parlamentarnih izbora, koji su planirani zajedno sa predsedničkim, naredne godine.\nUpitan da li to znači da vanrednih parlamentarnih izbora nema dok se ne potvrdi referendum, on je rekao da referendum mora da bude ranije, pre nego što se raspusti aktuelni saziv Skupštine Srbije.\n„Znate da je predsednik rekao da će biti održani i vanredni parlamentarni izbori u isto vreme kad i predsednički i izbori za Skupštinu Grada Beograda. Ako to bude tako, onda je nemoguće održati referendum u isto vreme kao i te izbore, jer ne može raspuštena Skupština da proglasi promenjeni ustav”, ukazao je Dačić.\nDačić je podsetio da su i kad je donet aktuelni Ustav Srbije postojale primedbe koji se tiču nezavisnosti pravosuđa.\n„Naravno od tada je pošlo 14, 15 godina. Prvi put smo pristupili tome sada i ja sam rekao da bi bilo veoma važno da evropske institucije kažu da li podržavaju promenu Ustava. U tom smislu je i Venecijanska komisija dala pozitivno mišljenje, što znači da je to u skladu sa svim reformskim naporima koje čini Vlada Srbije i Narodna skupština Srbije i predsednik Srbije, u cilju našeg daljeg približavanja EU”, rekao je Dačić u izjavi za Juronjuz Srbija.\nOn je naveo i da je suština izmena da se obezbedi veća nezavisnost pravosuđa kroz drugačiji način izbora sudija i tužilaca, „odnosno da to više ne radi Skupština Srbije, nego da to rade sudijska i tužilačka tela”.\n„U tom smislu je i samo definisan ovaj predlog, pošto je procedura za promenu Ustava složena. Skupština samo raspravlja o toj inicijativi za promenu Ustava koji se tiče nekoliko tačaka, odnosno tiče se pravosuđa, načina izbora, rešenja Skupštine. Nakon toga će Odbor za ustavna pitanja da definiše kako će konkretno izgledati ti amandmani”, rekao je i dodao da će Odbor nastaviti javnu raspravu pre svega razgovor sa strukovnim udruženjima sudija i tužilaca kako bi se stvorio što šiti konsenzus oko promene Ustava Srbije.\nIzvor euronews.rs, o7. jun 2021.\nBrnabić o vrednosti „ustava Kosova“\nPremijerka Ana Brnabić poručila je u parlamentu da će promene Ustava u oblasti pravosuđa, koje vode u pravcu evropskih integracija, ali se prvenstveno rade zbog građana, poboljšati kvalitet njihovog života i nada se uspostavljanju šireg društvenog konsenzusa. Tokom polemike sa poslanikom Šaipom Kamberijem, Brnabićeva je poručila da „ustav takozvanog Kosova za nju ima značaj kao kada bi ona sama proglasila beogradsko naselje Karaburmu za nezavisnu državu i napisala Ustav”.\nAna Brnabić je kazala da je o Predlogu promena Ustava javna rasprava trajala 18 meseci i izrazila nadu da će Skupština, koja je insistirala da se nađe minimalni zajednički imenitelj, kako bi se postigao što veći društveni konsenzus kako da se izmeni Ustav u oblasti pravosuđa, postići takav dogovor i da će se tako ući u referendum. Istakla je da je Srbija danas pokazala koliko je drugačija nego pre, recimo, deset godina, i koliko visoko je postavila standarde u oblasti promene Ustava.\n„Nikada do sada nije bilo javnih rasprava, neko je radio na izmenama Ustava u zatvorenom krugu, građani su izlazili na referendum bez praktičnog znanja šta se menja i on je bio više nego upitan”, rekla je premijerka.\nZahvalila je poslanicima zato što su usvojili brojne zakone koji utiču na stanje u oblasti vladavine prava. Obraćajući se poslanicima, Brnabićeva je rekla da je promena Ustava veoma važna tema za Vladu Srbije i jedna od tri ključne stvari Vlade koju vodi. Podsetila je da su najteže i najzahtevnije ekonomske reforme sprovedene 2014. i 2015. godine i one danas daju rezultate.\nIstakla je da se sve reforme koje se sprovode ne rade samo radi evropskih integracija, već pre svega radi poboljšanja kvaliteta života građana Srbije, a u tom smislu, navela je da je važno ojačati vladavinu prava. U tome su izmene Ustava u oblasti pravosuđa jedna od najvažnijih karika, navela je Brnabićeva.\n„Bezbednost i zaštita medija je meni važna, jednom mesečno se sastajem sa tom grupom da vidim kakav je napredak napravljen i da vidim šta Vlada može da učini”, rekla je premijerka.\n„Na taj način ćemo podržati intencije Vlade da u oblasti pravosuđa zaista budu sprovedene reforme onakve kakve se očekuju, jer bi to bilo dobro za naše građane, ali i za Srbiju da bude punopravna članica Evropske unije”, rekla je Jelena Žarić Kovačević na posebnoj sednici Skupštine.\nSednici prisustvuju i ministarke pravde Maja Popović, evropskih integracija Jadranka Joksimović, ljudskih i manjinskih prava Gordana Čomić, kao i predstavnici pravosuđa. Na početku sednice, predsednik Skupštine Ivica Dačić obavestio je članove parlamenta da su poslanici SPAS-a Aleksandra Šapića pristupili poslaničkoj grupi SNS-a.\nU tom smislu, kao bolje primere naveo je Crnu Goru, u čijem se Ustavu, tvrdi, navodi da je nosilac suverenosti građanin koji ima crnogorsko državljanstvo, ali i tzv. Kosovo, navodeći da u članu 1 stoji da je „Republika Kosovo država svojih državljana”.\nPrema njegovim rečima, manjine u Srbiji čine više od 20 odsto stanovništva, a takva definicija, kaže, širi uverenje da su članovi zajednica drugačijeg porekla „građani drugog reda”.\n„Naša poslanička grupa neće učestvovati u parcijalnoj promeni, jer se time gubi dragoceno vreme, a to je ono čega najmanje imamo”, rekao je Kamberi.\nPrema njenim rečima, Ustav takozvanog Kosova za nju ima značaj kao kada bi ona sama proglasila beogradsko naselje Karaburmu za nezavisnu državu i napisala Ustav. Premijerka podseća da niko nije odgovarao ni za pogrom Srba 2004. godine, kao ni za uništavanje crkava i manastira od kojih se neki, kako kaže, i danas koriste kao javni toaleti.\nPoslanik Kamberi je, u odgovoru premijerki, kazao da je mogla da spomene i masovne grobnice u centralnoj Srbiji u kojima su pronađeni posmrtni ostaci Albanaca, kao što su Petrovo Selo i Batajnica. Brnabićeva ističe da može da priča i o Batajnici i Petrovom Selu, kao i o drugim mestima, i naglašava da joj je „beskonačno žao što su se te stvari dešavale”.\n„Žao mi je svih ubijenih, njihovih porodica, svih nestalih koje i danas tražimo, ali Srbija je na teritoriji centralne Srbije istražila apsolutno sve grobnice za koje smo dobili podatke od Prištine, Međunarodnog Crvenog krsta, sve osim dve za koje u ovom trenutku skupljamo dodatne informacije i koje ćemo istražiti”, kazala je Brnabićeva.\n„Srbija je dom manjinama. Imamo najveći procenat etničke i nacionalne raznolikosti u Evropi, ne samo u regionu, što govori kako su se naši građani ponašali i devedesetih godina za vreme ratova na prostoru bivše SFRJ”, kazala je Brnabićeva.\n„Cilj je efikasnije pravosuđe”\n„Evropske integracije su proces koji je dao okvir i bio je katalizator nečega što je trebalo da unesemo u naš pravni sistem, u deo pravosuđa koji se odnosi na vladavinu prava”, kazala je Joksimovićeva.\nDodala je da vladavina prava podrazumeva i borbu protiv korupcije, borbu za slobodu i manjina i medija, zatim borbu protiv organizovanog kriminala, procesuiranje ratnih zločina… Prema njenim rečima, to što danas Srbija formalno započinje promenu Ustavu govori o nedvosmislenoj posvećenosti vladavini prava, što će dovesti i do procesa i ubrzanja procesa evropskih integracija.\nOdgovarajući na kritike poslanika Šaipa Kamberija da Ustav treba promeniti u celini, te poruku da neće glasati za parcijalne izmene, rekla je da je Ustav iz 2006. „ljudskopravaški” i da je u njemu jasno definisano kakvo društvo želimo da budemo.\nIzvor Tanjug/RTS, 07. jun 2021.\nPreporučujemoAna BrnabićGordana ČomićIvica Dačićizmena ustavaKosovo i MetohijaNarodna skupština SrbijepravosuđereferendumUstav SrbijeŠaip Kamberi


Whirlpool W5 811E OX 1 - Inox frižider sa zamrzivačem | ePonuda.com\nWhirlpool W5 811E OX 1 - Inox frižider sa zamrzivačem cene\nod 40.790,00 do 40.790,00 din\nKombinovani frižider u inox boji sa zaštitom od otisaka prstiju, Ukupni kapacitet od 339 l energetske klase efikasnosti F, Low Frost tehnologija sprečava stvaranje naslage leda, Vreme čuvanja namirnica u slučaju nestanka struje do 24 h\nEPonuda nije internet prodavnica već Vam omogućava da brzo i lako nađete Whirlpool W5 811E OX 1 - Inox frižider sa zamrzivačem po najjeftinijoj ceni. Naš cilj je da kupci budu što bolje informisani o ponudi Whirlpool W5 811E OX 1 - Inox frižider sa zamrzivačem na tržištu Srbije. Vrlo lako nalazite željeni proizvod za kategoriju Kombinovani frižideri cene, ne morate da lutate od sajta do sajta za Whirlpool Kombinovani frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Whirlpool W5 811E OX 1 - Inox frižider sa zamrzivačem sa PRODAVCEM. EPonuda ne može da garantuje potpunu tačnost specifikacije i slika za Whirlpool W5 811E OX 1 - Inox frižider sa zamrzivačem. Pre kupovine, podatke za Whirlpool W5 811E OX 1 - Inox frižider sa zamrzivačem proverite na sajtu PROIZVOĐAČA.


Pomoć za 100 romskih porodica iz Nikšića | Mondo.Me Prod\nPomoc za 100 romskih porodica iz Niksica\n22. September, 07:24\nPomoć za 100 romskih porodica iz Nikšića 0 Podijeli Podijeli na facebook Podijeli na twitter Podijeli na viber Pošalji na mail\n07.08.2020. / 13:31 13:34\nIzvor MINA Autor Ana Božović 07.08.2020. / 13:31 13:34\nNevladina organizacija (NVO) Mladi Romi, uz pomoći Crvenog krsta Nikšić, obezbijedila je pomoć u hrani i higijenskim proizvodima za 100 nikšićkih porodica iz romske i egipćanske zajednice (RE).\nKako je saopšteno iz te NVO, za tu akciju utrošeno je 2,3 hiljade eura, a novac je obezbijeđen posredstvom "Romacted" programa koji finansira Evropska unija i Savjet Evrope.\nDirektor NVO Mladi Romi Samir Jaha kazao je da je to druga akcija pomoći koju su organizovali za RE porodice iz Nikšića.\n“Obezbijeđeno je 3,2 hiljade kilograma hrane i higijenskih sredstava, odnosno 100 paketa hrane od po 26 kilograma, kao i 100 paketa higijenskih sredstava od po šest kilograma”, naveo je Jaha.\nOn je rekao da je ta akcija realizovana na zahtjev dijela romske zajednice u Nikšiću, u cilju ublažavanja posljedica nastalih pojavom epidemije virusom KOVID-19.\nJaha je kazao da su u akciji dodjele paketa pomoći posebno dali doprinos članovi Lokalne akcione grupe za opštinu Nikšić Nardi Ahmetović, David Šalja, Denisona Beriša i Valjbona Naza.\nOn je podsjetio da je prva akcija pomoći u opštini Nikšić organizovana u martu u tri nikšićka naselja - Budo Tomović, Brlja i u naselje u krugu bolnice.\n“Tom akcijom obezbijeđeno je 30 paketa hrane u vrijednosti od 945 eura”, naveo je Jaha.\nKako je rekao, posredstvom Romacted programa u proteklom periodu dodijeljeno je ukupno 26 tona pomoći u paketima hrane i higijene za 485 RE porodica.\nProgram “Romacted” finansira Savjet Evrope i Evropska unija, dok je NVO Mladi Romi partnerska organizacija u implementaciji.\nNavodi se da program sprovodi u sedam zemalja Zapadnog Balkana i Turskoj, u ukupno 64 opštine.


Belorusi spremni da investiraju u Prvu petoletku | RTK\nBelorusi spremni da investiraju u Prvu petoletku\nJedan od vodećih svetskih proizvođača hidraulike i privredne mehanizacije, beloruski koncern AMIKORD, spreman je da investira u fabrike iz sistema Prve petoletke, stoji u saopštenju za javnost ove kompanije u Trsteniku.\nNa razgovorima u Predsedništvu Srbije, a potom i sa ministrom finansija i privrede Mlađanom Dinkićem, menadžment Amikorda je iskazalo spremnost da preuzme tri fabrike iz ovog sistema. Konkretno, fabriku CILINDRA , zatim SERVOUPRAVALJAČA i TMO uz obavezu očuvanja delatnosti i modernizaciju proizvodnje. Razgovorima u Beogradu , pored rukovodstva Prve petoletke prisustvovao je i predsednik opštine Trstenik Miroslav Aleksić.\n– Sa „Amkodorom“ sarađujemo već duže od decenije i ponosan sam što je jedan takav koncern pred vratima naše fabrike. Ovo je dokaz da se kvalitetni investitori mogu naći i na zapadu, i na istoku. Nadam se da ćemo već tokom leta uspešno realizovati dogovore o preuzimanju fabrika. Mislim da je svima jasno da „Petoletka“ sa svojim proizvodnim programom ima i budućnost i perspektivu – ističe Ljubisav Panić, generalni direktor „Prve petoletke“.\nBeloruski koncern „Amkodor“ zapošljava preko 5.000 radnika i ima širok i kompleksan proizvodni program, koji je kompatibilan sa proizvodnim programom „Prve petoletke“. „Amkodor“ je globalni brend, a najzastupljeniji je na tržištu bivšeg Sovjetskog saveza.\nPrethodno : Fudbalerke Napretka u borbi na dva fronta\nSledeće : Iskustva stručnjaka u oblasti inkluzivnog obrazovanja


Srpska ne može da nađe posao za 13 doktora nauka!\nSrpska ne može da nađe posao za 13 doktora nauka!\tIstaknuto\nSrijeda, 16 Maj 2018 17:30\nZaključno sa aprilom 2018. godine u Republici Srspkoj bilo je 13 nezaposlenih doktora nauka! Najveći broj dolazi iz Banjaluke, njih četiri, zatim iz Trebinja tri, Bijeljine i Doboja po dva, dok je u Istočnom Sarajevu i Prijedoru po jedan nezaposleni doktor nauka, piše Buka.\nZanimljivo je napomenuti da je od 13 doktora nauka, sedam žena te šest muškaraca, pokazuju podaci zavoda za statistiku RS.\nPrema istim podacima, čak 75 nezaposlenih magistara je evidentirano na zavodu za zapošljavanje, od kojih je najveći broj iz Banjaluke (36).\nTakođe, blizu 12 hiljada je nezaposlenih sa Visokom stručnom spremom (11955).\nZatim, nezaposleno je i 33 685 osoba sa srednjom stručnom spremom, od tog broja 8 839 dolazi iz Banjaluke. Najviše je nezaposlenih KV radnika, pa ih je tako 37 139 bez posla, dok ih sa srednjom stručnom spremom ima 33 685.\nPoražavajući su podaci i kada je riječ o nezaposlenosti mladih. U Republici Srpskoj do 35 godina starosti je nezaposleno čak 36,8%, odnosno 40 628 osoba.\nPosljednja izmjena Srijeda, 16 Maj 2018 13:04\nViše iz kategorije: « Planirano dugoročno zaduženje Srpske do 540 miliona KM SDS-ov načelnik Bratunca napušta stranku! »


Republika / BALKANSEC: Američke "Zelene beretke" i srpski specijalci na vežbi\nnedelja, 7. 3. 2021.| 11:23\nŠesta po redu zajednička vežba specijalnih snaga počela je prvih dana marta dolaskom američkih "Zelenih beretki" u bazu Specijalne antiterorističke jedinice 13. maj kod Batajnice i trajaće mesec dana, piše Balkanska bezbednosna mreža.\nU prvoj sedmici SAJ i "Zelene beretke" uvežbavale su sanitetsko zbrinjavanje i streljaštvo. "Beretke" pripadaju 1. bataljonu,10. grupa specijalnih snaga oružanih snaga SAD čija se baza nalazi kod Štutgarta u Nemačkoj.\nOtvaranju vežbe prisustvovao je komandant evropske Komande Specijalne snaga Vojske SAD general major Dejvid Tabor. On je prema navodima Vojske Srbije tokom zvanične posete Srbiji razgovarao sa načelnikom Generalštaba VS generalom Milanom Mojsilovićem i obišao 72. brigadu za specijalne operacije.\n- Američke snage su usredsređene na izgradnju srpskih kapaciteta za odgovor na pretnje uključujući potencijalne napore islamskih militanata da se prebace sa Bliskog istoka u Evropu preko Srbije - rekao je Tabor za armijski list "Stars end strajps".\nTako je nekoliko dana pre roka prekinut 6-mesečni moratorijum na aktivnosti međunarodne vojne saradnje sa partnerima. Vlada Srbije tu odluku 9. septembra prošle godine obrazložila pritiskom sa Zapada zbog planiranog učešća Vojske Srbije na vežbi Slovensko bratstvo 2020 u Belorusiji.\nIz ugla moratorijuma ostaje nejasno kako je vežba dogovarana sa američkim snagama jer svakoj značajnoj aktivnosti prethode dogovori u vidu razmene zvaničnih dokumenata i usaglašavanje planova.\nVežba pod nazivom Združeni kombinovani trening razmene (Joint Combined Exchange Excercise - JCET) održava se u Srbiji od 2016. Saradnja je uzlaznog karaktera. Američki vojni specijalci prvo su vežbali samo sa Specijalnom antiterorističkom jedinicom MUP-a Srbije, a od pre dve godine učestvuju i specijalne jedinice Vojske Srbije.\nPrva vežba održana je u bazi Specijalne antiterorističke jedinice MUP-a Srbije od 23. novembra do 11. decembra 2016. godine, a vest je objavljena na sajtu Američke ambasade 23. januara 2017. godine. Tada uz srpske policijske specijalce vežbale „Mornaričke foke“, a glavne teme bile su bliska borba i korišćenje različitih vrsta naoružanja.\nDruga vežba održana je 2017. godine, u bazi 13. maj, ali i na policijskom poligonu Mitrovo polje na planini Goč. Sa srpskim policijskim i američkim vojnim specijalcima, ovog puta tu su bile „Zelene beretke“, tada su vežbali i pripadnici specijalne jedinice Slovenačke policije.\nVežba je bilo veoma sadržajna, jer se uvežbavala i borba u ruralnim uslovima, kao i gađanje iz snajperske puške pod uglom na planinskom terensa jednom novom veštinom gađanje pod visokim uglom u planinskim uslovima.\nSpecifičnost ove vežbe bila je i što je u vreme njenog odigravanja Srbiju posetio uticajni američki republikanski senator Džon Mekejn, koji je pored susreta sa najvišim srpskim zvaničnicima obišao specijalce u Batajnici, u pratnji tadašnjeg ministra unutrašnjih poslova Srbije Nebojše Stefanovića.\nZdružene vežbe su prerasle u tradiciju i visok nivo saradnje ogledao se što su svake godine uvežbavane sve složenije aktivnosti.\nNa vežbi u martu 2018. godine novina je bila bliska borba u stvarnoj urbanoj sredini, na lokaciji nekog napuštenog naselja u Srbiji (lokacija nije saopštena, objavljene su fotografije).\nIako u spoljnopolitičkim odnosima dve zemlje uvek postoje trzavice, specijalne jedinice i dalje produbljuju saradnju. Tako je 2019. godine na Združenoj kombinovanoj vežbi učestvovala i Vojska Srbije, uz SAJ i američke „Mornaričke foke“. Vojska je poslala pripadnike Bataljona vojne policije specijalne namene „Kobre“.\nPeta po redu vežba trajala je tri sedmice i održana je neposredno pred proglašenje vanredne situacije u Srbiji zbog pandemije konoravirusa. Dan visokih zvanica održan je 28. februara 2020. godine. Tokom vežbe u poseti Srbiji boravio je tadašnji komandante evropske Komande Specijalnih snaga SAD general major Kirk Smit.\nPored posete američkog generala, vežba je pokazala da srpski i američki specijalci imaju odličnu saradnju, jer je Vojske Srbija pored „Kobri“ u vežbu uključila i protivteroristički bataljon „Sokolovi“. Timovi specijalnih snaga, kao osnovne jedinice za ovakve akcije bili su mešoviti, što se u tom svetu smatra za visok nivo povezanosti i međusobnog poverenja.\nVojske Srbije ima veoma razvijenu međunarodnu vojnu saradnju u oblasti specijalnih jedinica. Najčešće se vežba sa Grčkom i drugim susednim zemljama, a poslednje tri godine i sa Vojskom SAD.\nZA PONOS NACIJE! NAJVEĆA VOJNA VEŽBA: Grmeće Srbija, vojska pokazuje sve što puca na zemlji i u vazduhu!\nZelene beretke Specijalci Specijalne jedinice Vojna vežba Batajnica SAJ Kobre Mornaričke foke\n(UŽIVO, LŠ) BORBA ZA POLUFINALE: Borusija vodi, Siti juri rezultat! Ređaju se šanse Liverpula (VIDEO)


interes Архиве - Biznis i Finansije\nHome\tTags\tPosts tagged with "interes"\nNa panelu “Da li će rezultati izbora u Nemačkoj uticati na promenu politike prema Zapadnom Balkanu“, u organizaciji Nemačko-srpske privredne komore, istaknuto je i da se privredno-ekonomska saradnja Berlina i Beograda neće promeniti u bliskoj budućnosti, ali da se može očekivati više angažovanja po pitanju Zelene agende.\n“To se posebno odnosi na Srbiju. Bez obzira na sam odnos poverenja koji imaju Angela Merkel i Alesandar Vučić, i interes Nemačke je da bude podržana i okružena prijateljima u državama članicama EU“, rekao je Brendle.\nUveren je da će Nemačka nastaviti da se zalaže za proces pristupanja Zapadnog Balkana i Srbije EU, ako za kancelara bude izabran kandidat Socijaldemokartske partije (SPD) Olaf Šolc, ali da neće biti “nikakvih popusta“ kada je reč o kriterijumima za punopravno članstvo.\n“Nemačka ima interes da Srbija ostvari napredak na tom putu kroz otvaranje klastera, ali jasno je da će se zahtevati ispunjene kriterijuma kao što su demokratija i pravna država“, naveo je Brendle.\nSmatra da to u velikoj meri važi i ako Socijaldemokratska stranka bude imala kancelara. “Siguran sam da do radikalnih promena kursa neće doći što je veoma važno“, rekao je Bekman Dierkes.\n“Ali, mislim da to niko ne želi u Nemačkoj. Biće zanimljivo videti u narednim nedeljama kako će biti formirana nova vlada“, rekao je Bel.\nPrema njegovoj oceni, ako u Nemačkoj bude formirana tzv.“semafor“ koalicija, principi nemačke politike u pogledu proširenja EU ostati isti, ali da će se ton promeniti.\n“Za očekivati je da će se nemački angažman više baviti pitanjima demokratizacije i vladavine prava u zemljama regiona, kao i na Zelenu agendu“, smatra Bel.


Provera plana | SGS Srbija\nIzgradnja Provera plana\nUsluge provere plana su usluge projektnog finansiranja koje obavlja kompanija SGS, a kojima se proverava kvalitet predloženog plana primene projekta.\nDa biste saznali kako možemo da vam pomognemo, pozovite naš tim stručnjaka za projektno finansiranje već danas.\nNaši nezavisni konsultanti pružiće vam stručne savete kako bi vam pomogli da osigurate uspešan završetak vašeg projekta na vreme i u okviru vašeg budžeta. Mi proveravamo adekvatnost predloženog plana primene, uključujući i određivanje odgovarajućeg redosleda zadataka i aktivnosti. Ispitujemo predviđeni vremenski okvir kako bismo osigurali da očekivani rokovi završetka budu realistični i ostvarljivi. Kao lider u uslugama projektnog finansiranja, pružamo vam usluge koje su vam potrebne za zaštitu vaše investicije od odlaganja primene i premašivanja troškova.\nUz dokazano iskustvo u proveri velikih investicija sa strukturom projektnog finansiranja, mi smo, kao pouzdana i nezavisna treća strana, najbolji izbor za obavljanje provere vašeg plana.\nNaša globalna mreža projektnih stručnjaka poseduje tehničku i finansijsku stručnost u različitim sektorima industrije. Oni su pouzdan izvor najnovijih informacija iz oblasti industrije. Oni takođe shvataju posledice tehničkih problema i rizika povezanih sa širokim spektrom struktura projektnog finansiranja, uključujući i planove izgradnje i budžet za kapitalne rashode.\nNaše usluge procene daju vam savet koji pruža kritičnu osnovu za procene kreditnih odbora i za pregovore o dokumentaciji. Naši stručni konsultanti mogu da vam ponude dalje praćenje tehničkih pitanja sve do zaključenja finansijskog aranžmana, pa i nakon toga.\nSa sponzorom vašeg projekta sarađujemo u cilju:\nponude saveta za ključne prekretnice projekta;\nidentifikovanja verovatnih rizika povezanih sa planom primene vašeg projekta;\nprovere plana isplata iz različitih izvora finansiranja;\nrazmatranja neophodnih promena kao rezultata naše procene rizika;\npotvrde realističnog ostvarenja ključnih prekretnica;\nprocene mogućih prepreka za završetak projekta prilikom pokretanja projekta, tehničkog prijema i komercijalnog korišćenja projekta;\npreporuke korektivnih mera kako bi se izbegla odlaganja.\nKao nezavisni konsultant, pružamo neprocenjivu pomoć vašem projektu osiguravajući da ne dođe do sukoba interesa sa angažovanim partnerima iz oblasti inženjeringa, nabavke i izgradnje (EPC), inženjeringa, nabavke, izgradnje i upravljanja (EPCM), kao i sa dobavljačima i sponzorima projekta.\nPozovite naš iskusni tim za projektno finansiranje već danas kako biste saznali kako naše usluge provere plana mogu da budu od koristi za vaš projekat.


Moj radno-pravni status u slučaju odsustva sa rada ili otkaza\nPostavio Yucom - 20/04/2020 Vesti\nAko vaš poslodavac nije u mogućnosti da nastavi sa procesom rada za vreme trajanja vanrednog stanja, zakon mu dozvoljava da donese rešenje o kolektivnom godišnjem odmoru za sve zaposlene. Ovo rešenje se u redovnim okolnostima ne dostavlja zaposlenima, već se objavljuje na oglasnoj tabli poslodavca, ali s obzirom na proglašenje pandemije, poslodavci pribegavaju dostavljanju rešenja elektronskim putem. Zakon o radu zahteva da se rešenje objavi, odnosno dostavi zaposlenom 15 dana pre dana određenog za korišćenje godišnjeg odmora, što se pokazalo kao problematično u praksi, jer su poslodavci bili prinuđeni da hitno reše status zaposlenih po proglašenju vanrednog stanja.\nGodišnji odmor zaposlenog\nPoslodavac može da bira i odluči da nastavi sa radom u smanjenom obimu, tako da neki zaposleni koriste godišnji odmor, dok drugi zaposleni rade. Ovo pitanje je izazivalo dosta nedoumica u praksi, s obzirom na to da su mnogi zaposleni isplanirali drugi period za korišćenje godišnjeg odmora, a neki čak i uplatili turističke aranžmane u određenom kasnijem mesecu. Zakon o radu propisuje da je, u zavisnosti od potrebe posla, poslodavac taj koji odlučuje o vremenu korišćenja godišnjeg odmora, uz prethodnu konsultaciju zaposlenog. Dakle, ukoliko poslodavac odluči da ćete koristiti godišnji odmor u periodu vanrednog stanja i dostavi vam rešenje o tome, vi nemate mogućnosti da se takvoj odluci protivite. Isto tako, ukoliko podnesete zahtev za korišćenje godišnjeg odmora, zakon dozvoljava da poslodavac takav zahtev ne odobri zbog potreba organizacije posla tokom vanrednog stanja. Ipak, s obzirom na neizvesnost situacije u kojoj se svi nalazimo, zaposleni koji odlukom poslodavca koriste godišnji odmor, nalaze se u nešto povoljnijem položaju u odnosu na zaposlene kod poslodavca koji se odlučio da radnike uputi na prinudni odmor.\nTokom vanrednog stanja možete koristiti i tzv. stari godišnji odmor, odnosno preostale dane godišnjeg odmora iz 2019. godine, sve do 30. juna 2020. godine. Zaključkom Vlade Republike Srbije preporučeno je poslodavcima da omoguće korišćenje preostalog „starog“ godišnjeg odmora do 31. decembra 2020. godine onoj kategoriji zaposlenih koja ima obavezu redovnog obavljanja rada, odnosno koji poslove obavlja u prostorijama poslodavca.\nZa vreme korišćenja godišnjeg odmora, bilo kolektivnog ili individualnog, pripada vam naknada zarade u visini prosečne zarade u prethodnih 12 meseci, dakle nema promene u vašim primanjima.\nPoslodavci se masovno pozivaju na dve odredbe Zakona o radu, u pogledu korišćenja instituta prinudnog odmora i regulisanja statusa zaposlenih. Odredbe člana 116. i člana 117. Zakona o radu izazivaju nedoumice među zaposlenima, ali i među poslodavcima.\nČlan 116. Zakona o radu reguliše pitanje prekida rada ili smanjenja obima posla bez krivice zaposlenog i predviđa da će naknada zarade u slučaju upućivanja zaposlenog na tzv. prinudni odmor iznositi najmanje 60% prosečne zarade zaposlenog u prethodnih 12 meseci, s tim da ne može biti manja od minimalne zarade. Kolektivnim ugovorom, pravilnikom o radu kod poslodavca ili ugovorom o radu može se predvideti i naknada zarade u većem procentu od onog propisanog zakonom.\nU redovnim okolnostima ovakav status zaposlenog može da potraje najduže 45 dana u kalendarskoj godini, osim ako se nadležni ministar saglasi sa tim da radnici budu na prinudnom odmoru po ovom osnovu i duže od 45 dana. S obzirom na to da se nalazimo u vanrednim okolnostima, Vlada Republike Srbije je ovu redovnu proceduru olakšala omogućivši faktički da ovakav status zaposlenih traje do kraja vanrednog stanja. Ova odredba omogućava poslodavcu da, u slučaju smanjenja obima posla, neke zaposlene uputi na prinudni odmor, dok drugi nastavljaju da rade.\nSmisao člana 117. Zakona o radu jeste regulisanje statusa zaposlenog u situaciji kada je do prekida rada došlo naredbom nadležnog državnog organa ili nadležnog organa poslodavca zbog neobezbeđivanja bezbednosti i zaštite života i zdravlja na radu, koja je uslov daljeg obavljanja rada bez ugrožavanja života i zdravlja zaposlenih i drugih lica. Ovo je slučaj u kom poslodavac nije u mogućnosti da obezbedi zaposlenima bezbednost na radnom mestu, a u situaciji pandemije to podrazumeva zaštitne maske, rukavice, propisanu udaljenost zaposlenih pri izvršavanju rada i svu drugu opremu koja je neophodna zaposlenima, s obzirom na prirodu posla koji obavljaju, kako bi se zaštitili od virusa.\nOva odredba nam daje i odgovor na pitanje šta je poslodavac obavezan da uradi ako ne može da obezbedi zaštitnu opremu. Poslodavac ne mora čekati naredbu državnog organa, može prekinuti proces rada sopstvenom odlukom.\nOvakav prekid rada (ne i smanjenje obima posla), za razliku od člana 117. ne garantuje vam pravo na minimalnu zaradu, već dozvoljava da visina naknade zarade bude određena opštim aktom poslodavca i ugovorom o radu. Ustav vam garantuje pravo na pravičnu naknadu za izvršen rad, a koliko iznosi pravična naknada ostavljeno je poslodavcu da odluči po slobodnoj oceni, uz poštovanje standarda pravične zarade.\nZa razliku od člana 116. Zakona o radu, član 117. reguliše drugačiju situaciju koja nema veze sa eventualnim ekonomskim promenama ili organizacijom samog procesa rada kod poslodavca. Ove dve odredbe često se mešaju u praksi, tako da poslodavci koriste hibridna rešenja pozajmljena iz jednog i drugog člana, te pribegavaju recimo isplati minimalne zarade, iako zaposleni odsustvuju sa rada na osnovu naredbe nadležnog organa.\nIzuzetno veliki broj zaposlenih obraćao se Komitetu pravnika za ljudska prava molbom za tumačenje radno-pravnog statusa, navodeći da su ih poslodavci “poslali na neplaćeno”. Ukoliko se i vi nalazite u ovoj situaciji, vrlo je važno da znate da poslodavac nema mogućnost da samostalno donese bilo kakvu odluku kojom bi regulisao vaš status, tako da vam miruju prava i obaveze iz radnog odnosa. Smisao instituta neplaćenog odsustva je da ga zaposleni koristi po sopstvenoj inicijativi i iz ličnih razloga, a zbog toga je neophodan i zahtev zaposlenog kojim traži od poslodavca da mu odobri neplaćeno odsustvo sa rada. S druge strane, poslodavac nije obavezan da ovakav zahtev odobri, već slobodno odlučuje u svakom konkretnom slučaju.\nPre nego što detaljno objasnimo prava i obaveze u slučaju prestanka radnog odnosa zaposlenom, potrebno je pomenuti i mere Vlade koje se tiču fiskalnih pogodnosti i direktnih davanja privrednim subjektima u privatnom sektoru. Uredbom Vlade Republike Srbije, pored seta fiskalnih pogodnosti uvedenih u cilju stabilizacije privatnog sektora, predviđena je i uplata minimalnih zarada za zaposlene za period maj, jun i jul 2020. godine. Ovo važi samo za poslodavce koji od 15. marta 2020. godine nisu otpustili više od 10% zaposlenih, ne računajući zaposlene kojima su istekli ugovori o radu na određeno vreme. Navedeno ne znači da je vaš poslodavac ovlašćen da vam na osnovu Uredbe Vlade isplati samo minimalac. Naprotiv, ova mera treba da pomogne poslodavcu u očuvanju finansijske stabilnosti privrednog društva, tako da će država snositi deo zarade zaposlenih u iznosu minimalne zarade, a poslodavac isplaćuje razliku između visine zarade koju inače ostvarujete i minimalne zarade.\nOtkaz kao poslednje rešenje\nMeđunarodni standard radnog prava, potvrđen odredbama domaćeg zakonodavstva, da je otkaz zaposlenom poslednje sredstvo kojem poslodavac pribegava, trebalo bi da se primenjuje i za vreme trajanja vanrednog stanja. Dakle, u situaciji proglašenog vanrednog stanja, poslodavac je sagledao sve zakonske mogućnosti koje ima na raspolaganju i odlučio da otkaže ugovor o radu zaposlenom. I ovde stvari stoje drugačije za zaposlene u odnosu na izbor otkaznog razloga od strane poslodavca. U svakom slučaju prestanka radnog odnosa vrlo je važno da poslodavac ispoštuje zakonom propisanu proceduru, jer je u suprotnom otkaz nezakonit. U takvoj situaciji svoja prava štitite pred nadležnim sudom po završetku vanrednog stanja.\na) Proglašen sam tehnološkim viškom\nUkoliko poslodovac zbog prirode delatnosti ne može da primeni neka od rešenja koje sadrži Zakon o radu kako bi izbegao otkaz ugovora o radu zaposlenima, a istovremeno obezbedio i funkcionisanje posla, on ima ovlašćenje da zaposlenima otkaže ugovor o radu proglašavajući ih tzv. tehnološkim viškom, pa i za vreme trajanja vanrednog stanja.\nZakon dozvoljava proglašavanje zaposlenih tehnološkim viškom u slučaju da usled tehnoloških, ekonomskih ili organizacionih promena kod poslodavca prestane potreba za obavljanjem posla ili dođe do smanjenja obima posla. U zavisnosti od broja zaposlenih koje otpušta, poslodavac ima ili nema obavezu donošenja programa rešavanja viška zaposlenih, a u tom aktu definiše jasne i precizne kriterijume kojima će se rukovoditi prilikom utvrđivanja viška zaposlenih. Kriterijum za utvrđivanje viška zaposlenih ne može da bude odsustvovanje zaposlenog sa rada zbog privremene sprečenosti za rad, trudnoće, porodiljskog odsustva, nege deteta i posebne nege deteta.\nNajvažnija obaveza poslodavca prema radniku je isplata otpremnine. Poslodavac je dužan da pre otkaza ugovora o radu zaposlenom, koga proglašava tzv. tehološkim viškom, isplati otpremninu, koja se utvrđuje opštim aktom poslodavca ili ugovorom o radu, s tim što ne može biti niža od zbira trećine zarade zaposlenog za svaku navršenu godinu rada u radnom odnosu kod poslodavca kod koga ostvaruje pravo na otpremninu. Ukoliko poslodavac zaposlenom kao tehnološkom višku ne isplati propisanu otpremninu, otkaz ugovora o radu po ovom osnovu je nezakonit.\nUkoliko vam je poslodavac otkazao ugovor o radu po ovom osnovu, ne može na istim poslovima da zaposli drugo lice u roku od tri meseca od dana prestanka vašeg radnog odnosa. Takođe, ako pre isteka roka od tri meseca nastane potreba za obavljanjem poslova na kojima ste bili zaposleni, prednost za zaključivanje ugovora o radu imate vi, odnosno poslodavac je u obavezi da vam ponudi zaključenje novog ugovora o radu.\nPo dobijanju obrazložene odluke poslodavca kojom Vam je prestao radni odnos zbog tehnoloških, ekonomskih ili organizacionih promena poslodavca, stičete pravo na novčanu naknadu, kao i na zdravstveno, penzijsko i invalidsko osiguranje, ukoliko ste bili osigurani najmanje 12 meseci neprekidno ili s prekidima u poslednjih 18 meseci.\nPrema rešenju koje predviđa Zakon o zapošljavanju i osiguranju za slučaj nezaposlenosti, potrebno je da se prijavite na evidenciju Nacionalne službe za zapošljavanje i da podnesete zahtev za primanje novčane naknade u roku od trideset dana po prestanku radnog odnosa.\nb) Istekao mi je ugovor zaključen na određeno vreme\nKako radni odnos prestaje istekom roka za koji je zasnovan, zaposleni na određeno vreme ne uživaju posebnu zaštitu ukoliko ovaj rok ističe u vreme trajnja vanrednog stanja. Od otkaza i u redovnim i u vanrednim okolnostima zaštićene su trudnice, porodilje i zaposlene koje odsustvuju sa rada radi nege deteta i posebne nege detata. Njima se ugovori o radu zaključeni na određeno vreme automatski produžavaju do isteka korišćenja prava na odsustvo. S druge strane, poslodavca ništa ne sprečava da vam ponudi zaključenje novog ugovora, kako biste nastavili saradnju. U slučaju prestanka radnog odnosa po ovom osnovu, ostvarujete pravo na novčanu naknadu za nezaposlene ako ste bili osigurani najmanje 12 meseci neprekidno ili s prekidima u poslednjih 18 meseci.\nc) “Sporazumni” prestanak radnog odnosa\nU praksi se često dešava da poslodavci neformalnim putem obaveštavaju zaposlene da su dobili otkaz, a istovremeno im šalju sporazume o prestanku radnog odnosa sa nalogom da ih potpišu. Sam smisao reči sporazum govori nam da je za punovažnost ovog akta potrebna saglasnost volja obe strane – i zaposlenog i poslodavca. Niti jedna zakonska odredba ne primorava zaposlenog da potpiše ovakav sporazum ukoliko nije saglasan sa prestankom radnog odnosa. Ovo treba imati u vidu posebno zbog prethodno objašnjenih razloga, odnosno da se nekada zaposleni, a sad nezaposleni, nalazi u nešto povoljnijem položaju u slučaju kada je otkaz ugovora o radu iniciran od strane poslodavca.\nd) Ugovori o privremenim i povremenim poslovima i ugovori o delu\nU zavisnosti od oblika u kom ste radno angažovani, razlikuje se i Vaš položaj tokom trajanja vanrednog stanja. Ono što je zajedničko za radnike koji nisu zaključili ugovore o radu jeste to da se na njih ne primenjuje zaštitno radno zakonodavstvo, zbog toga što nemaju svojstvo zaposlenih, te u situaciji vanrednog stanja nisu zaštićeni od prestanka važenja ugovora. Brojnost i specifičnosti ovakvih situacija poručuju nam da se iza ovakvih ugovora često krije radni odnos.\nZa razliku od sudova koji u uslovima vanrednog stanja rade u smanjenom obimu i postupaju samo u ograničenom broju hitnih slučajeva, Inspekcija rada vrši svoja ovlašćenja u punom obimu, čak i povećanim kapacitetom, te joj se možete obratiti u svakom slučaju kada sumnjate da su vam ugrožena ili povređena radna prava za vreme trajanja vanrednog stanja.\nTeodora Tomić – Pravna savetnica u Komitetu pravnika za ljudska prava YUCOM\nPoziv na konferenciju “Integracija pravosuđa u kontekstu dijaloga Beograda i Prištine i procesa pristupanja EU” – 4. mart 2021. godine\nEU Konvent – Bilten 37\nProgram osnaživanja aktivista i aktivistkinja koji se bave zaštitom ljudskih prava


MILAN KNEŽEVIĆ: Još nema dogovora, Dritan ne želi Srbe iz DF-a u novoj vladi Crne Gore | Banjaluka.net\nLider Demokratskog fronta (DF) Milan Knežević rekao je danas da je za novu vladu u Crnoj Gori “uslov svih uslova” povlačenje Zakona o slobodi veroispovesti. Ističe i da da još uvek nema personalnih rešenja za novu vladu Crne Gore pošto Dritan Abazović i njegova koalicija traže da Srbi iz DF ne mogu pokrivati važne pozicije.\nOn je najavio da će od parlamentarne većine tražiti da pre formiranja vlade povuče taj zakon: “Mi ćemo tražiti od Zdravka Krivokapića i parlamentarne većine da već sad, pre formiranja vlade se povuče zakon o slobodi veroispovesti i da se potpiše ugovor sa Srpskom pravoslavnom crkvom. DF će tražiti kao preduslov za bilo kakve dogovore oko formiranja vlade i gorućih reformskih zakona da trenutna parlamentarna većina povuče antipravoslavni i antisrpski Zakon”, rekao je on u emisiji Fokus na B92, prenose agencije.\nKnežević je istakao da još uvek nema personalnih rešenja za novu vladu Crne Gore. “Nismo ni stigli do personalnih rešenja pošto Dritan Abazović i njegova koalicija Crno na bijelo traže da Srbi iz DF ne mogu pokrivati pozicije u MUP, Ministarstvu pravde, Ministarstvu odbrane, Ministarstvu spoljnih poslova, u Upravi policije i u ANB. Mi ne prihvatamo ucenjivanja, da se na bilo koji način traže podobni i nepodobni Srbi”, dodao je on.\nOn je naveo da kada “Srbi treba da uđu u vladu i da zauzmu odgovorne pozicije poželjan je narativ da se uključi Aleksandar Vučić, uključi se Srbija i dovodi se do šizofrene situacije”.\nDodao je i da je premijer Albanije Edi Rama juče boravio u neformalnoj poseti Crnoj Gori, te da “niko nije pitao odakle njemu pravo da se meša u unutrašnje stvari Crne Gore”.\nOznake: Crna Gora, Dritan Abazović, Milan Knežević


Kusturičin "Pozorišni Kustendorf" otvara vrata na Mećavniku - Naši u svetu\nObjavljeno 15/10/19 u 21:30\n“Pozorišni Kustendorf” reditelja Emira Kusturice biće održan 25. i 26. oktobra na Mećavniku, uz podršku kompanije NIS, u organizaciji Rasta Internacionala, najavili su organizatori.\nPod sloganom “Društvo spektakla”, festival će pokušati da odgonetne mesto i ulogu pozorišne umetnosti u aktuelnom društvu u kojoj je spektakl u osnovi svega i predstavlja ne samo osnovni element razonode već i samo srce nestvarnosti ovog društva, odnosno vladajući oblik života.\nZadržavajući internacionalni karakter, u studentskom takmičarskom programu naći će se četiri predstave koje se nadmeću za nagradu “Zlatni list”, dve iz Srbije i po jedna iz Rusije i Poljske.\nAkademija umetnosti u Novom Sadu, predstaviće se predstavom “Kiseonik”, Ivana Viripajeva, Filmska akademija iz Lođa, Poljska, izvešće komad “Cena života”, dobitnice Pulicerove nagrade, Martine Majok, Državna pozorišna akademija iz Jaroslavlja, Rusija, odigraće “Čehov.nekst”, dok će se Fakultet dramskih umetnosti iz Beograda predstaviti sa komadom “Džordž Kasplan”, Frederika Sontaga.\n“Selekcija je bazirana na odnosu pojedinca i društva i problemima sveprisutnog nedostatka empatije. Sve predstave se bave osobama koje se nisu snašle u društvu pojedinaca i tragaju za sobom i svojim identitetom, kao uostalom i pozorište”, rekao je selektor festivala, Milan Nešković o kriterijuma za takmičarski program.\nU okviru revijalnog programa, gostovaće renomirana srpska pozorišta, Jugoslovensko dramsko pozorište sa nagrađivanom predstavom “Zašto je poludeo gospodin R.” i Beogradsko dramsko pozorište sa predstavom “Moje dete”.\nDrugog dana, reditelj i osnivač “Pozorišnog Kustendorfa”, Emir Kusturica, moderiraće debatu sa istaknutim umetnicima na ovogodišnju temu “Pozorište u društvu spektakla”.\nKompanija NIS je četvrtu godinu zaredom generalni sponzor “Pozorišnog Kustendorfa”.\nPružanje podrške projektima iz oblasti kulture, nauke i obrazovanja, sa posebnim akcentom na razvoj mladih talenata, jedan je od strateških ciljeva kompanije NIS, koji se realizuju pod sloganom “Budućnost na delu”.\nEmir KusturicaMećavnikPozorišni Kusterndof


Okrugli sto „Omladinski rad za bolji grad“ - Hit Radio Pozarevac\nOkrugli sto „Omladinski rad za bolji grad“\nU tom cilju Omladina JAZAS-a Požarevac i UrbanStreams u 1. novembra održali Okrugli sto pod nazivom „Omladinski rad za bolji grad“. Ovom događaju je prethodila i onlajn kampanja na društvenim mrežama sa istim ciljem. Kako bi obezbedili prepoznatljivost organizacija koje kontinuirano ulažu u kvalitet svojih programa kod lokalnih institucija i ukazali na prednosti među sektorske saradnje, odnosno na koji način zajedno mogu kreirati prostor u kome mladi mogu da rastu i razvijaju svoje potencijale kako bi postal aktivni i doprinosili zajednicama u kojima žive.\nNa događaju su govorili Zoran Jović iz Omladine JAZAS-a Požarevac, kao i Maja Marić, koordinator programa za mlade Urban Stream-a. Prisutnim predstavnicima institucija predstavljeni su rad udruženja, metodologija i značaj Omladinskog rada, kao i proces akreditacije organizacija za primenu standarda omladinskog rada i standardi kvaliteta programa za mlade. Objašnjen im je značaj Etičkog kodeksa koga se pridržavaju akreditovane organizacije članice NAPOR u radu sa decom i mladima i osiguranje sigurnog i bezbednog okruženja za sprovođenje aktivnosti.\nPrisutnima su predstavljeni najznačajniji projekti kojima se organizacije trenutno bave, a to su „Znam šta hoću, drogu neću“ na prevenciji zloupotrbe psihoaktivnih supstanci, od strane Omladine JAZAS-a Požarevac, kao i „Imam samo jednu kožu“ na prevenciji vršnjačkog nasilja i diskriminacije, od strane Urban Stream-a. Takođe je vođena diskusija o načinima uključivanja mladih u programe i projekte koji se sprovode za njih.


Startech | SentiGuide\nALAT ZA ANALIZU REAKCIJA NA DRUŠTVENIM MEDIJIMA\nTrenutno u svetu postoji više od 15 miliona kreatora sadržaja, koji mesečno objave oko 80.000.000 videa. Kako prosečan kanal objavi oko 12 videa mesečno, a svaki video u proseku ima oko 82 komentara, da bi znao koji sadržaj je najbolje napraviti i kako bi odgovarao na pitanja, predloge itd, kreatoru je potrebno da pregleda preko 12.000 komentara godišnje, samo na sopstvenom kanalu, što se dodatno otežava ukoliko se prati i konkurencija (u proseku 5-9 kanala), gde trošak praćenja prevazilazi zaradu kanala. Marketinške agencije zbog prethodno opisanog šuma obično odluke o uspostavljanju saradnje sa kreatorima sadržaja donose samo na osnovu broju pratilaca, čime se propušta prilika za kvalitetno angažovanje postojećih/privlačenje novih pratilaca.\nSentiGuide je AI platforma jedinstvena na globalnom tržištu, sa potencijalom da u potpunosti transformiše pristup desk (online) marketinškim istraživanjima. SentiGuide donosi „one-stop-shop“ rešenje za kreatore/influensere, biznise, marketinške agencije i druge organizacije, kojima omogućava automatizaciju istraživanja, identifikaciju poslovnih prilika i trendova, brzo reagovanje na PR krizu uz veoma jednostavan proces i svega nekoliko klikova.\nSocial media marketing tržište je u ekspanziji, naročito sa nastankom krize usled Covid-19 epidemije, kada je veliki broj biznisa svoje poslovanje prebacio na online platforme, a veliki broj influensera počeo da monetizuje svoj sadržaj na društvenim mrežama. Stoga ne čudi porast ulaganja od 10,6%, kao ni predviđanje za 2028, kada se očekuje da bude uloženo 7,25 milijardi dolara. SentiGuide podržava 37 jezika koji se najviše govore u svetu, tako da se može primeniti na bilo kom tržištu vodećeg govornog područja.\nSentiGuide tim čine eksperti sa blizu 10 godina iskustva u radu sa AI tehnologijom na polju social media monitoriga. Neke od najznačajnijih analitika sprovedene su za Komercijalnu banku, Američke predsedničke izbore i kriptovalute i finansijkog tržište za nemački VC fond. Tim poseduje tri prijavljena patenta za veštačku inteligenciju u Zavodu za intelektualnu svoju Republike Srbije, kao i razvijen prototip za SentiGuide platformu.


Od kijavice do upale pluća | Ćaskanja\nOd kijavice do upale pluća\nInfekcije i te kako mogu da se iskomplikuju, naročito kada je organizam već „načet“. Najosetljiviji su deca i oboleli od hroničnih bolesti.\nMala deca i osobe sa ugroženim imunitetom izuzetno su osetljivi na virusne infekcije\nU TOKU HLADNIH zimskih dana respiratorne infekcije su česte, a meta njihovog napada su i deca i odrasli. O tome kako se ponašaju virusi zimi, objašnjava virusolog profesor dr Tanja Jovanović, iz Instituta za mikrobiologiju i imunologiju Medicinskog fakulteta Univerziteta u Beogradu:\n- Respiratorni virusi izazivaju različite bolesti, od sindroma prehlade sa kijavicom, do ozbiljnijih oboljenja kao što su bronhitis i zapaljenje pluća. Virusima pogoduje što je napolju hladno, jer se prostori u kojima ljudi borave slabije provetravaju. Unutra je ustajao vazduh, zbog čega se njihova koncentracija povećava. S obzirom na to da se prenose kapljičnim putem lako im je da pređu sa jedne osobe na drugu, pogotovo ako u zatvorenom prostoru ima više ljudi. Odnos virusa i domaćina je u stvari igra u kojoj se svako bori da pobedi.\nMala deca i osobe sa ugroženim imunitetom izuzetno su osetljivi na virusne infekcije, kao i stariji od 65 godina, bolesnici sa hroničnim srčanim i bubrežnim bolestima, dijabetičari... Što se tiče simptoma bolesti, slični su bez obzira na vrstu virusa koja ih izaziva. Počinju sa lošim opštim stanjem organizma, kašljem, bolovima u mišićima i zglobovima, a nekada i mučninom i povraćanjem. Obično traju do nedelju dana....


Stejt department: Lukašenko skreće pažnju sa dejstava Rusije - 14.11.2021, Sputnik Srbija\nAmerički državni sekretar Entoni Blinken je u razgovoru sa poljskim kolegom Zbignjevom Rauom izjavio da je migrantska kriza u Belorusiji „Lukašenkov pokušaj da... 14.11.2021, Sputnik Srbija\n„Državni sekretar Blinken i ministar Rau odlučno su osudili upotrebu ranjivih migranata kao sredstva i pozvali Lukašenka da reši osnovni uzrok sankcija koje je uveo Zapad – uskraćivanje ljudskih prava i osnovnih sloboda beloruskom narodu“, ističe se u saopštenju.„Državni sekretar je takođe izrazio duboku zahvalnost Poljskoj na njenoj otvorenoj podršci suverenitetu i teritorijalnom integritetu Ukrajine. Sjedinjene Američke Države, Poljska i drugi saveznici i partneri ujedinjeni su u tome da nateraju Moskvu da plati za svoju vojnu agresiju i štetan uticaj u regionu“, zaključio je Prajs. Moskva i Minsk su ranije više puta demantovali tvrdnje Stejt departmenta.Predsednik Rusije Vladimir Putin izjavio je ranije da su optužbe na račun Rusije za migrantsku krizu na granici Belorusije i Poljske na savesti onih koji su ih izneli i da se radi o želji da se problemi prebace na nekog drugog. Prema njegovim rečima, Rusija nema apsolutno nikakve veze sa nastalom situacijom, ali je spremna da doprinese njenom rešavanju.Migrantska kriza na granici Belorusije sa Letonijom, Litvanijom i Poljskom, kuda su se od početka godine uputili migranti, zaoštrila se 8. novembra. Nekoliko hiljada migranata došlo je do belorusko-poljske granice i ne napušta pograničnu zonu. Neki od njih pokušali su da uđu u Poljsku razbijajući ogradu od bodljikave žice. Zemlje Evropske unije optužuju Minsk za namernu eskalaciju krize i pozivaju na uvođenje sankcija. Predsednik Belorusije Aleksandar Lukašenko smatra da su za ovu situaciju krive same zapadne zemlje, zbog čijih dejstava ljudi beže od rata.\nsvet, rusija, poljska, belorusija, entoni blinken, rusija – politika, migrantska kriza na belorusko-poljskoj granici\n© REUTERS / LEAH MILLISAmerički državni sekretar Entoni Blinken\nAmerički državni sekretar Entoni Blinken je u razgovoru sa poljskim kolegom Zbignjevom Rauom izjavio da je migrantska kriza u Belorusiji „Lukašenkov pokušaj da skrene pažnju sa ruskih dejstava na granici sa Ukrajinom“, saopštio je u nedelju Stejt department.\n„Državni sekretar Blinken ponovo je potvrdio američku podršku Poljskoj suočenoj sa ciničnim iskorišćavanjem ranjivih migranata od strane Lukašenkovog režima. Ovi potezi Lukašenkovog režima ugrožavaju bezbednost, seju podele i imaju za cilj da skrenu pažnju sa ruskih dejstava na granici sa Ukrajinom“, navodi se u izjavi portparola Stejt departmenta Neda Prajsa.\n„Državni sekretar Blinken i ministar Rau odlučno su osudili upotrebu ranjivih migranata kao sredstva i pozvali Lukašenka da reši osnovni uzrok sankcija koje je uveo Zapad – uskraćivanje ljudskih prava i osnovnih sloboda beloruskom narodu“, ističe se u saopštenju.\n„Državni sekretar je takođe izrazio duboku zahvalnost Poljskoj na njenoj otvorenoj podršci suverenitetu i teritorijalnom integritetu Ukrajine. Sjedinjene Američke Države, Poljska i drugi saveznici i partneri ujedinjeni su u tome da nateraju Moskvu da plati za svoju vojnu agresiju i štetan uticaj u regionu“, zaključio je Prajs. Moskva i Minsk su ranije više puta demantovali tvrdnje Stejt departmenta.\nPredsednik Rusije Vladimir Putin izjavio je ranije da su optužbe na račun Rusije za migrantsku krizu na granici Belorusije i Poljske na savesti onih koji su ih izneli i da se radi o želji da se problemi prebace na nekog drugog. Prema njegovim rečima, Rusija nema apsolutno nikakve veze sa nastalom situacijom, ali je spremna da doprinese njenom rešavanju.


27 децембра, 2019 - PPmedia\nDay: 27 децембра, 2019\nMaloletnik iz Nove Varoši trgovao narkoticima\nNova Varoš – Pripadnici Ministarstva unutrašnjih poslova u Novoj Varoši, po nalogu Višeg javnog tužilaštva u Užicu, podneli su krivičnu prijavu protiv sedamnaestogodišnjaka iz Nove Varoši, zbog postojanja osnova sumnje da je počinio krivično delo neovlašćeno držanje opojnih droga, navodi se u saopštenju MUP – a. Policija je u stanu u kom boravi maloletnik pronašla […]\nadminpp033 Нема коментара 27 децембра, 2019 6:20 pm\nPlanina Zlatar beleži rekord po posećenosti, rasprodati novogodišnji aranžmani\nNova Varoš – Planina Zlatar ove godine bila je jedna od najposećenijih u Srbiji, a prema podacima Turističke organizacije biće ostvareno 120 hiljada noćenja. Veliki kapacitet ovog turističkog centra tek sad su prepoznali i brojni ivestitori, pa su cene placeva u centru Zlatara povećane čak 12 puta. “Ove godine izgrađeno je 130 aparmana u samom […]\nadminpp033 Нема коментара 27 децембра, 2019 6:12 pm\nFirma iz Tutina ulaže dva miliona evra u Novu Varoš\nNova Varoš – Nova industrijska zona „Inova” u Novoj Varoši dobija još jednog investitora. U pitanju je kompanija „ESB Pelets” iz Tutina, koja posluje u okviru švajcasrke firme „Sonar investors”, a bavi se obradom drveta. Menadžment ove kompanije izrazio je želju da uzme u zakup poslovne prostorije na Кokinom Brodu kako bi razvili i dodatno […]\nadminpp033 Нема коментара 27 децембра, 2019 9:23 am\nBudžet u Priboju težak 1,29 milijardi dinara, najviše novca za investicije\nPriboj – U četvrtak, 26. decembra, zasedali su odbornici SO Priboj po 23. put u ovom sazivu i održali peto i poslednje zasedanje u ovoj kalendarskoj godini. Na agendi se našao veoma obiman dnevni red od čak 28 tačke, ali su odobornici pribojske Skupštine, kao i do sada bili i konstruktivni u svojim diskusijama, i […]\nadminpp033 Нема коментара 27 децембра, 2019 9:15 am


EP: Rusiji mjere ako nastavi podržavati Lukašenka | Bjelorusija Vijesti | Al Jazeera\nEP: Rusiji mjere ako nastavi podržavati Lukašenka\nEvropski parlament je upozorio Rusiju i Bjelorusiju da ne nastavljaju pregovore o dubljoj integraciji.\nEvropski parlament zahtijeva nove mjere (EPA)\nEvropski parlament zahtijeva nove mjere koje bi trebale biti uvedene protiv Rusije ukoliko nastavi podržavati Bjelorusiju, navodi se u rezoluciji koja je u četvrtak usvojena u Strazburu.\nKako se navodi u dokumentu, “Evropska unija mora jasno staviti do znanja kako će, ukoliko Rusija nastavi svoju trenutnu politiku prema Bjelorusiji, Unija morati uvesti dodatne mjere kažnjavanja Rusiji“, prenosi Tanjug, pozivajući se na Tass.\nEurozastupnici također smatraju kako je neophodno da institucije EU-a periodično podnose izvještaj EP-u “o miješanju Kremlja u unutrašnje stvari Bjelorusije, uključujući iskorištavanje situacije u cilju dublje političke, vojne i ekonomske kontrole Bjelorusije“.\nProtiv dublje integracije\nTakođer, EP je upozorio Rusiju i Bjelorusiju da ne nastavljaju pregovore o dubljoj integraciji, navodi se u rezoluciji usvojenoj u četvrtak.\nU dokumentu se navodi kako EP “osuđuje stalne radnje između [bjeloruskog predsjednika Aleksandra] Lukašenka i [ruskog predsjednika Vladimira] Putina na pripremi mape puta za veću integraciju Bjelorusije i Rusije“.\nAutori rezolucije tvrde kako integracija uključuje “progresivnu militarizaciju Bjelorusije“ i to smatraju kao “kršenje suvereniteta Bjelorusije, pošto se bjeloruskom narodu oduzima pravo određenja budućnosti njihove države“.\nRusija i Bjelorusija dogovorile snažniju integraciju u ekonomiji i energetici\nSporazum, postignut nakon razgovora ruskog predsjednika Vladimira Putina i bjeloruskog čelnika Aleksandra Lukašenka, vjerojatno će se ocijeniti kao novi iskaz Puitnove podrške Lukašenku.\nBjelorusija kupuje od Rusije oružje vrijedno više od milijardu dolara\nBjeloruski predsjednik Aleksander Lukašenko je rekao da Bjelorusija pregovara sa Moskvom o kupovini raketnih odbrambenih sistema S-400.\nMarija Kolesnikova (39), ključna je opoziciona aktivistica, koja se trenutno nalazi u zatvoru u Bjelorusiji.\nLukašenko: Bjelorusija može da opstane bez EU-a\nDodao je i da je Bjelorusija preživjela bez EU i da će moći da opstane i u narednim godinama, usmjeravajući svoj izvoz na tržišta Rusije i Kine.


Vlada Podigla Cenu Goriva Za 7 Dinara, Dizel 203 Dinara\nNaslovna Business Vlada podigla cenu goriva za 7 dinara, dizel 203 dinara\nVlada Srbije usvojila je danas izmenjenu Uredbu o ograničenju visine cena derivata nafte kojom se prosečna veleprodajna cena derivata EVRO DIZEL i EVRO PREMIJUM BMB 95 na teritoriji Republike Srbije uvećava za po sedam dinara.\nOva Uredba važiće od stupanja na snagu, 29. aprila, do 31. maja ove godine.\nTo znači da će dizel od sutra koštati 203 dinara po litru, a evro premijum benzin 181 dinar.\nPodsećamo, cene goriva ograničene su još od februara, a svakog petka se objavljuje nova cena dizela i premijuma. Ovaj moratorijum najpre je bio ograničen do kraja marta, a potom do 1. maja. Ova odluka vlade predstavlja najveće jednokratno poskupljenje goriva u Srbiji i dolazi „u zadnji čas“ – pred istek moratorijuma u nedelju.\nIpak, stručnjaci iz energetike su ispravno procenili da bi moratorijum mogao biti produžen. Vlada za sada nije dala odgovor na pitanje do kada bi mogla da traje praksa ograničavanja cena goriva.\nPrethodni tekstDa li je realno je očekivati da poraste cena struje za domaćinstva?\nSledeći tekstNa Paradi pobede osam MiG-29 leteće u obliku slova Z\nNemačka ministarka: Rusija koristi glad kao oružje u ratu\nZelenski: Ruska invazija je katastrofalna greška Moskve\nUkrajina: U ratu ubijeno 231 dete\nKonkurs: Podrška mladim poljoprivrednicima\nVesti iz Srema1204


Predsednik Vučić prisustvovao ceremoniji obeležavanja početka radova na deonici Novi Sad-Kelebija | Predsednik Republike Srbije\nPredsednik Vučić prisustvovao ceremoniji obeležavanja početka radova na deonici Novi Sad-Kelebija\nPredsednik Republike Srbije Aleksandar Vučić prisustvovao je danas ceremoniji obeležavanja početka radova na deonici Novi Sad-Kelebija u okviru projekta brze pruge Beograd-Budimpešta, a događaju je prisustvovao i ministar spoljnih poslova i trgovine Mađarske Peter Sijarto i ambasadorka Narodne Republike Kine Čen Bo. Predsednik Vučić je poručio da ovim velikim poduhvatom mnogo dobijamo i podižemo našu Srbiju.\nPredsednik Vučić je istakao da ukoliko ne razmišljamo o budućnosti ne možemo ni da je imamo, kao i da ćemo za tačno tri godine, pre kraja 2024. godine, imati izgrađenu prugu Beograd-Novi Sad-Vrbas-Subotica-Kelebija.\n„Zagledani, decenijama unapred, mi spremno dočekujemo budućnost i dobro znamo šta sve treba da uradimo da bismo se u potpunosti spremili. Ovo je jedan od velikih i važnih zadataka koji je pred nama“, rekao je predsednik Vučić i dodao da je ovo važno za budućnost Srbije.\nPredsednik Vučić se osvrnuo na činjenicu, da ne bi trebalo da zaboravimo da već tri decenije ne znamo šta je pristojan voz i pristojna pruga, kao i da vozove ne koristimo.\n„U ovome ćemo da uživamo i ovo će da znači i kroz izgradnju, i kroz ono što ćemo tek da dobijemo, a to su veće plate i penzije, viši životni standard i bolja budućnost za našu decu“, kazao je predsednik Vučić i naglasio da ovo menja gotovo sve u našoj zemlji.\nPredsednik Vučić je naveo da ćemo imati 183 km velelepne pruge kroz Srbiju, i 167 km kroz Mađarsku, ukupno 350 km pruge, kao i da će se brže stizati od Beograda do Budimpešte.\n„Sve ovo govori šta smo u stanju da uradimo samo kada verujemo u sebe, garantujem vam, samo jednu stvar, da ćemo nastaviti da se borimo, i da ćete biti ponosni na svoju zemlju i da ćete obezbediti budućnost za svoju decu“, zaključio je predsednik Vučić i podvukao da je ovo veliki uspeh kojim Srbija mnogo dobija.


Jedinstvo dovelo korektora: Miloš Nadaždin četvrto pojačanje – Odbojka Crna Gora – Volleyball Montenegro\nEzačibaši produžio ugovor sa Tijanom Bošković za enormnu cifru po sezoni!\nPajković se sastao sa Boričićem: Pohvale CEV-a za organizaciju EP\nFIVB objavio kalendar takmičenja do 2025.godine\nRekordan novčani fond Lige šampiona u iznosu 4,8 miliona eura!\nJedinstvo dovelo korektora: Miloš Nadaždin četvrto pojačanje\nTransferi 30/09/2018 01/10/2018 77 views\nNastavlja se trka tri najbolja crnogorska odbojkaška kluba (Jedinstvo, Budućnost, Budva) u ovom prelaznom roku – novi član bjelopoljskog kluba je 23-godišnji srpski korektor Miloš Nadaždin , koji je sa Jedinstvom potpisao jednogodišnji ugovor.\nNadaždin je kao kadet iz OK Topolovac stigao u Vojvodinu, sa kojom je pretprošle sezone osvojio titulu, a godinu prije toga i evropski Čelendž kup. Igrao je sezonu i u Mladom radniku iz Požarevca.\nProšlu sezonu je pauzirao zbog operacije ramena, kako bi u potpunosti sanirao povredu. Jučerašnji pregledi su pokazali da je rame u redu…\n“Drago mi je da sam došao u klub kao što je Jedinstvo, jer svakom igraču imponuje da bude član šampionskog tima. Ovo je moj prvi inostrani angažman, ali moram da naglasim da se od prvog dana boravka u Bijelom Polju osjećam kao kod kuće”, kaže Nadaždin.\nNadaždin je četvrto pojačanje Jedinstva, nakon zemljaka Neđeljka Radovića (tehničar), Makedonca Ivana Andonova(libero) i bivšeg crnogorskog reprezentativca, Vuka Medenice, koji može da igra na pozicijama primača i korektora. Klub su ljetos napustili Jovan Delić, Strahinja Kuburović, Filip Madžunkov, dok je Blažo Đuretić završio karijeru.\n“U klubu je mnogo dobra atmosfera, dobro se radi na treninzima, a zadovoljstvo je prisutno kod svih nas jer dobro funkcionišemo kao tim, što dokazuje i druženje van terena”, dodao je bivši kadetski i juniorski reprezentativac Srbije.\nJedinstvo će u predstojećoj sezoni braniti duplu krunu, a u CEV kupu ga očekuje dvomeč sa Novim Pazarom.\n“Mislim da će sezona biti veoma zanimljiva sa puno dobrih utakmica, a naš je zadatak da odbranimo trofeje osvojene prošle godine”, zaključio je srpski kotektor.\nBrazil za titulu sa Poljskom (21:15h, Sport Klub)\nPoljaci odbranili zlato, Brazilu srebro, Amerikancima bronza\nCEVOSCG 12/01/2021 12/01/2021 113 views\nPredsjednik Odbojkaškog saveza Crne Gore Cvetko Pajković sastao se sa Aleksandrom Boričićem, predsjednikom CEV u prostorijama Evropske odbojkaške Konfederacije u...\nFIVB 11/01/2021 129 views\nSvjetska odbojkaška federacija, FIVB, objavila je datume takmičenja do 2025.godine. Administrativni Bord FIVB je kao zvanična takmičenja Svjetske odbojkaške federacije...\nLiga šampiona 07/01/2021 133 views\nUkupan iznos nagradnog fonda CEV Lige šampiona za 2021. godinu iznosiće rekordnih 4,8 miliona evra, saopštio je danas CEV. Administrativni...\nIntervjuReprezentacija 01/01/2021 202 views\nVojin Ćaćić, kapiten odbojkaške reprezentacije Crne Gore i uzdanica Panatinaikosa, prošao je kroz turbulentnu godinu, koju su obilježili veliki uspjesi...\nNajbolji poenteri 14/12/2020 192 views\nPRVA LIGA M: Vukašin Cimbaljević najbolji poenter 7.kola\nNajbolji poenteri 07/12/2020 07/12/2020 219 views\nPRVA LIGA Ž: Magdelinić i Ćirović najbolje poenterke 9.kola\nNajbolji poenteri 07/12/2020 187 views\nNajbolji poenteri 30/11/2020 30/11/2020 217 views\nNajbolji poenteri 30/11/2020 30/11/2020 260 views\nNajbolji poenteri 23/11/2020 203 views\nNajbolji poenteri 23/11/2020 23/11/2020 193 views\nNajbolji poenteri 16/11/2020 16/11/2020 204 views\nNajbolji poenteri 16/11/2020 16/11/2020 253 views\nNajbolji poenteri 13/11/2020 227 views\nU srijedu i četvrtak na programu zaostale utakmice\nU srijedu na programu zaostale utakmice\nU srijedu na programu zaostala utakmica\nU nedjelju na programu zaostale utakmice odbojkašica


VIP KINOTEKA PREDSTAVLJA – TRI KULTNA OSTVARENJA DOMAĆE KINEMATOGRAFIJE U KULTURNOM CENTRU KRUŠEVAC – KRUŠEVAC.LINK\nOvde si trenutno: Home / KULTURA / VIP KINOTEKA PREDSTAVLJA – TRI KULTNA OSTVARENJA DOMAĆE KINEMATOGRAFIJE U KULTURNOM CENTRU KRUŠEVAC\nVIP KINOTEKA PREDSTAVLJA – TRI KULTNA OSTVARENJA DOMAĆE KINEMATOGRAFIJE U KULTURNOM CENTRU KRUŠEVAC\nPoštovaoci domaće kinematografije, moći će 28, 29. i 30 marta u Kulturnom centru Kruševac, besplatno da uživaju u tri digitalno restaurirana filma nastala u produkciji Centar filma.\nPrvi u nizu filmova koji će gledaoci imati priliku da pogledaju je film „Ko to tamo peva“, koji će biti prikazan u sredu, 28. marta u 19 časova. Delo Slobodana Šijana, čije se replike i danas citiraju, biće prikazano u vrhunskom kvalitetu slike i tona.\nNaredna projekcija je kultno ostvarenje crnog talasa „Kad budem mrtav i beo“, planirana za četvrtak, 29. marta, sa početkom u 19 časova.\nDebitanski film Gorana Markovića „Specijalno vaspitanje“ publika će imati priliku da pogledau petak 30. marta u 19 časova.\nProjekat „Vip Kinoteka“, nastao je u saradnji kompanije Vip mobile i Jugoslovenske kinoteke u cilju očuvanja filmske kulturne baštine od nacionalnog značaja. Do kraja ove godine, u okviru ovog projekta, biće digitalno restaurirano još sedam filmskih ostvarenja koja su obeležila srpsku i regionalnu kinematografiju.\nTag Kad budem mrtav i beo Ko to tamo peva Specijalno vaspitanje


Poslodavci: Skuplja struja okidač za poskupljenje većine proizvoda i usluga u Srbiji - Boom93\nFoto/ dalekovod/ struja/\n“Povećanje cene energenata, u ovom slučaju električne energije, utiče na povećanje troškova koji dalje podižu cenu finalnog proizvoda, odnosno drastično utiču na poslovanje. Takav rasplet je kočnica bržem privrednom rastu, novim investicijama i konkurentnosti domaće privrede, pogotovo njenog izvozno orijentisanog dela”, navela je u saopštenju Unija poslodavaca, prenoseći zahteve koji dolaze iz privrede.\n“Cena električne energije čini samo 54 odsto strukture računa za struju koju privreda plaća. Ostalo su parafiskalni nameti, troškovi za pristup sistemu električne energije, naknada za povlašćene proizvodjače, naknada za energetsku efikasnost, akciza, PDV…”, navela je Unija u svojoj inicijativi.\n“Ako bi se realizovalo najavljivano poskupljenje struje za 70 odsto, to znači da bi, na primer, jedna hemijska i gumarska industrija sa 1.100 zaposlenih za struju platila više od tri miliona evra na godišnjem nivou, a tekstilna industrija sa 2.055 radnika čak 8,33 miliona evra”, ukazala je Unija poslodavac.\nOznakeElektrična energija inicijativa povećanje cena Srbija Unija poslodavaca Srbije\nMinistarstvo zdravlja: Stiglo više od 121.000 doza vakcine Fajzer Biontek


Uređenje „evroazijske kuće“: Lavrov ocenio ulogu Rusije u svetu - Sputnjik Srbija\n07:21 10.02.2021 Preuzmite kraći link\nRusija je jedan od ključnih garanata multipolarnog svetskog poretka, izjavio je šef ruske diplomatije Sergej Lavrov, povodom Dana diplomata koji se danas obeležava u Rusiji.\n„Strogo rukovodeći se principima povelje UN, promovišemo jedinstvenu agendu, produbljujemo plodotvornu saradnju sa najvećim brojem inostranih partnera u Evroaziji, Africi i Latinskoj Americi. Rusija je danas jedan od ključnih garanata pravednijeg i demokratičnijeg monopolarnog svetskog poretka koji se danas formira“, rekao je Lavrov.\nMinistar je označio i ključne zadatke diplomatske službe u Rusiji. Među njima su: uređenje „evroazijske kuće“, harmonizacija integracionih procesa koji se razvijaju na kontinentalnom prostoru, kao i jačanje opštepriznatih međunarodnih pravnih normi međudržavne saradnje, pružanje pomoći političkom rešavanju kriza i konflikata, osiguranje strateške stabilnosti.\nDiplomata je uverio da će Ministarstvo inostranih poslova nastaviti da radi sve što je potrebno da se zaštite prava i interesi ruskih građana i svojih sunarodnika u inostranstvu.


Saopštenje za javnost - Ne postoje dokazi ni kredibilna saznanja o kršenju Zakona o zrakoplovstvu BiH\nU pomenutim prilozima nije iznesen niti javnosti predočen nijedan validan dokaz da je „VDH Aero“ vršio komercijalne letove uz naknadu, niti BHDCA raspolaže takvim dokazima. S tim u vezi, u skladu sa propisima koji reguliraju rad BHDCA, trenutno ne postoji nijedan osnov za reakciju i aktivnosti BHDCA u konkretnom slučaju.\nŽelimo da istaknemo da BHDCA ne može na osnovu marketinških kampanja u medijima ili bilbordima, preduzeti nikakve mjere, pogotovo što se u konkretnom slučaju ne reklamira operator ili vlasnik zrakoplova, nego je u pitanju privatna zdravstvena ustanova nad kojom BHDCA nema nadležnost.\nS ciljem pravilnog informiranja javnosti, ponovo ističemo da je za usluge komercijalnog zračnog prevoza za naknadu ili iznajmljivanje, potrebna Potvrda zračnog opratora (AOC). S tim u vezi, sve aktivnosti suprotne ovome, ukoliko postoje, nisu dopuštene i kažnjive su u skladu sa Zakonom o zrakoplovstvu BiH. Takođe, skrećemo pažnju, kako potencijalnim korisnicima takvih usluga, tako i cjelokupnoj javnosti, da se eventualnim korišćenjem usluga suprotno Zakonu, ugrožava sigurnost, a da je takve aktivnosti potrebno prijaviti u BHDCA.\nBHDCA će i dalje, bez izuzetka, u svim slučajevima utvrđivanja bilo kakvih nepravilnosti i aktivnosti koje su u suprotnosti sa Zakonom o zrakoplovstvu BiH, u skladu sa nadležnostima, preduzimati propisane mjere.


Stoltenberg: KFOR više od 20 godina uspešno radi svoj posao - Radio Kontakt Plus\n14:13, 19.09.2020Izvor: Kurir, FoNet, N1\nMeđunarodne mirovne snage NATO-a na Kosovu (KFOR) uspešno rade svoj posao više od dve decenije i daju veliki doprinos stabilnosti i bezbezdnosti na zapadnom Balkanu, izjavio je generalni sekretar NATO-a Jens Stoltenberg.\n"Svi saveznici su saglasni da treba da održimo trenutnu snagu od oko 3.500 vojnika iz 26 zemalja, uključujući članice i partnere NATO-a. U skladu s mandatom Ujedinjenih nacija, naša misija KFOR nastaviće da pruža sigurno i bezbedno okruženje i slobodu kretanja za sve zajednice na Kosovu", kazao je Stoltenberg za list Kurir, naglašavajući i da NATO "u potpunosti poštuje nastavak dijaloga između Beograda i Prištine pod okriljem Evropske unije".\nStoltenberg je podsetio da je još u decembru 2018. godine "jasno rekao da nije dobro vreme" za formiranje Kosovskih bezbednosnih snaga (KBS), ali da je odluka doneta uprkos njegovim savetima.\nNaglasivši da je "konstruktivan dijalog preduslov za regionalnu stabilnost", Stoltenberg je rekao kako podržava napore EU da posreduje u dijalogu i da pozdravlja napredak načinjen u Vašingtonu.\n"Verujem da budućnost celog regiona zapadnog Balkana leži u evroatlantskoj porodici", rekao je Stoltenberg.\nTagovi: KFOR NATOKosovoJens Stoltenberg


Dačić u poseti Luksemburgu\nPrvi potpredsednik Vlade Srbije i ministar spoljnih poslova Ivica Dačić boravi u zvaničnoj poseti Velikom Vojvodstvu Luksemburg. Šef srpske diplomatije razgovarao je u Luksemburgu sa svojim kolegom, ministrom inostranih i evropskih poslova Žanom Anselbornom. Na zajedničkoj konferenciji za novinare nakon sastanka, ministar Dačić izrazio je zadovoljsto posetom Luksemburgu i istakao da je ta zemlja prijatelj Srbije, kao i da se sa ministrom Aselbornom poznaje dugi niz godina.\n„Srbija se raduje predsedavanju Luksemburga Evropskoj uniji, imajući u vidu da se i Srbiji žuri kada je reč o evropskim integracijama i otvaranju prvih poglavlja. Naš glavni strateški cilj jeste članstvo Srbije u EU, a do svakog cilja, pa i najdaljeg, potrebno je napraviti prvi korak. Otvaranje nekog od poglavlja jeste prvi korak. Veoma je važno da postoji kontinuitet u evropskim integracijama, da do kraja godine zajedno nađemo način da otvorimo neko od prvih poglavlja. Srbija ne traži nikakve povoljnosti i povlašćeni status, samo razumevanje za sve što je uradila u odnosu sa Prištinom i u evropskim integracijama. Srbija je kao svoji glavni cilj postavila članstvo u EU i očekujemo da do kraja godine otvorimo neko poglavlje“.\nMinistar Dačić dodao je da očekuje da ministar Alesborn, u ime zemlje predsedavajuće, stvori uslove za razmatranje najboljeg načina kako da se Srbiji pomogne u ovom procesu. „Da bi Srbija bila stabilna, mora da postoji dinamika u našem evropskom putu, a perspektiva zajedničkog evropskog puta je glavna pokretačka snaga za stabilnost regiona“, rekao je šef srpske diplomatije. Kada je reč o bilateralnim odnosima Srbije i Luksemburga, ministar Dačić istakao je da su oni dobri, ali da je Srbija svesna da će Luksemburg tokom svog predsedavanja imati obaveze i izazove. Srpska strana je istakla volju za većom dinamikom sastanaka zvaničnika dve zemlje na visokom i najvišem nivou, sa željom da se unaprede politički i ekonomski odnosi Srbije i Luskemburga.\nMinistar Dačić naglasio je i da je ekonomska saradnja dve zemlje veoma mala, prošle godine iznosila je 27 miliona evra, što ostavlja mnogo prostora za međusobnu saradnju. Šef srpske diplomatije uputio je ovom prilikom i zvaničan poziv ministru inostranih i evropskih poslova Luksemburga Žanu Anselbornu da poseti Srbiju.